title: El rostro de Analia

text: El Rostro de Analía eli suomeksi "Analían kasvot" on yhdysvaltalainen telenovela. Sen on tuottanut televisiokanava Telemundo. Telenovela aloitettiin vuonna 2008 ja se valmistui vuonna 2009. Telenovela sisältää 178 jaksoa.


title: El rostro de Analia

text: Mariana Montiel (Gaby Espino) on nuori ja kaunis johtaja isänsä perustamassa lentoyhtiö ANGELSISSA. Hän on taitava ja järkevä työssään. Mariana on naimisissa Daniel Montielin (Martín Karpan) kanssa ja heillä on yhteinen lapsi Adriana (Daniela Nieves). Avioliitto ei ole kuitenkaan ruusuilla tanssimista, sillä Marianan miehellä Danielilla on suhde Marianan serkun Sara Andraden (Maritza Rodríguez) kanssa. Saran elämän ainoa tavoite on päästä serkkunsa lentoyhtiön johtoon. Hän haluaa rahaa ja valtaa, mutta jotta tämä suunnitelma onnistuu Sara tekee yhteistyötä mafia- ja huumejohtajan Ricky Montanan (Gabriel Porras) kanssa. Sara lupaa Montanalle sievoisen summan rahaa serkkunsa murhaamisesta. Tappajaksi valitaan Montanan rakastajatar ja tanssia Analía, joka oikeasti ei ole sitä, miltä näyttää (Analia on salainen poliisi, jonka ainoa tavoite on saada tuhotuksi Montana, sillä hän tappoi Analían rakastaman miehen). Analía suostuu Montanan antamaan tehtävään, mutta hänen aikomuksensa ei ole todellisuudessa tappaa Marianaa.


title: El rostro de Analia

text:
Kun murha päivä koittaa saa Mariana selville, että hänen miehellään Danielilla ja hänen serkullaan Saralla on suhde. Tämä kaikki tapahtuu juuri Marianan ja Danielin häiden vuosipäivänä. Mariana on suunniltaan ja illalla talossaan hän kertoo miehelleen tietävänsä asiasta. Daniel yrittää sovitella asian, mutta turhaan. Mariana lähtee itkien juhlista autolleen.
Samaan aikaan myös Analía on valmistunut murhaan ja hyppää aseella uhaten Marianan autoon. Analía luulee hoitaneensa tehtävänsä, kunnes Mariana järkyttyen kahaa autolla ja auto suistuu alas kalliolta ja räjähtää.


title: El rostro de Analia

text: Ensimmäisinä tapaturma paikalle saapuvat Tohtori Armando Rivera (Daniel Lugo) ja hänen assistenttinsa Roberto Picano (Jorge Consejo). He huomaavat paikalla yhden palaneen ruumin, joka on elossa, muttei pysty puhumaan onnettomuuden ja tulen aiheuttamien vammojen takia. He rientävät Tohtori Riveran omaan laboratorioon ruumis ja palaneen auton lähellä löytyneen laukun kanssa. Laboratoriossa Tohtori ja hänen assistenttinsa puhdistavat ja käärivät ruumiin siteisiin, samalla ruumis vaipuu koomaan. Roberto katsoo tarkemmin palaneen auton lähellä löytämänsä laukun sisällön ja löytää kuvan ja kortin, jossa esiintyy Analía. Miehet luulevat saaneensa selville ruumiin identiteetin ja tekevät bioteknologian avulla ruumiille uuden ihon ja kasvot, löytämänsä aineiston perusteella. Ruumis ei ole kuitenkaan Analían, vaan Marianan.


title: El rostro de Analia

text: Vuosia kuluu ja Mariana saa uuden ihon ja toiset "Analían" kasvot. Mariana on kuitenkin menettänyt muistinsa eikä näin ollen tiedä, miltä todellisuudessa hänen kasvonsa pitäisi näyttää. Eräänä päivänä, aivan sattumalta hän tapaa Danielin (aviomiehensä) ja lopulta tavattuuan he rakastuvat toisiinsa. Mutta rakkaus muuttuu, kun väliin tulee Sara, joka kaikin voimin haluaa Danielin itselleen. Lopulta myös Marianan muisti palaa, jolloin kaikki virheet ja petokset selvitetään toden teolla.


title: Ronny Heer

text: Ronny Heer (s. 9. tammikuuta 1981 Wohlhusen) on sveitsiläinen uransa päättänyt yhdistetyn hiihtäjä. Nykyisin Heer asuu Einsiedelnissä.


title: Ronny Heer

text: Yhdistetyn maailmancupissa Heer kilpaili ensimmäisen kerran Hakubassa helmikuussa 2000. Hänen paras sijoituksensa maailmancupissa on viides sija, jonka hän saavutti kaudella 2008–2009 Seefeldin kisassa. Lisäksi hän on kilpaillut kolmissa olympialaisissa, sijoittuen parhaimmillaan yhdenneksitoista Vancouverin olympialaisten normaalikisassa.


title: Ronny Heer

text: Heer lopetti uransa vuonna 2011.


title: Dagana

text: Dagana on yksi Bhutanin 20 piirikunnasta eli "dzongdey".


title: Dagana

text: Daganan piirikunnan pinta-ala on 1 344 neliökilometriä, ja pääkaupunki Dagana. Vuonna 2010 piirikunnassa oli 25 100 asukasta.


title: Dagana

text: Dagana sijaitsee maan eteläisessä osassa 200–4720 metrin korkeudessa. Alueen pohjoisosassa vallitsee lauhkea ilmasto, eteläosassa subtooppinen ilmasto. Lähes 80 prosenttia piirikunnasta on metsien peitossa. Omavaraisviljely on tyypillinen elinkeino. Dagan dzong 1500-luvulta on alueen keskeisin nähtävyys.


title: Sarpang

text: Sarpang () on yksi Bhutanin 20 piirikunnasta eli "dzongdey".


title: Sarpang

text: Sarpangin piirikunnan pinta-ala on 2 188 neliökilometriä, ja pääkaupunki Sarpang. Vuonna 2010 piirikunnassa oli 41 300 asukasta.


title: Sarpang

text: Sarpang sijaitsee maan eteläisessä osassa 160–4300 metrin korkeudessa. Noin 12 prosenttia maasta on viljeltyä. Siellä kasvatetaan hedemäpuita, mausteita sekä riisiä, maissia, vehnää ja hirssiä. Sarpangin kaupunki on maan keskiosan kaupallinen keskus, koska sieltä on ollut tieyhteys Intian puolelle jo 1950-luvulta.


title: Jere Bergius

text: Jere Petrus Bergius (s. 4. huhtikuuta 1987 Vesilahti) on suomalainen kilpauransa päättänyt seiväshyppääjä. Hän edusti Tampereen Pyrintöä ja vuoteen 2009 Vesilahden Visaa. Hänen valmentajanaan toimi vuodesta 2011 Raimo Eskola. Aiemmin häntä valmensivat Tarja Bergius, Jani Lehtonen ja Asko Peltoniemi.


title: Jere Bergius

text: Bergius voitti kultaa Kajaanin Kalevan kisoissa 2010 tuloksella 550 cm ja Turussa 2011 tuloksella 560 cm. Sisäratojen Suomen-mestaruuden hän voitti Helsingissä 2011. Lisäksi hän sai pronssia 2007. Alle 23-vuotiaiden EM-kilpailuissa hän jäi loppukilpailussa ilman tulosta Debrecenissä 2007 ja karsiutui loppukilpailusta Kaunasissa 2009. Pariisin sisäratojen EM-kilpailuissa 2011 hän karsiutui tuloksella 540 cm. Daegun MM-kilpailuissa 2011 hän karsiutui ylitettyään 535 cm. Aikuisten maaottelussa hän kilpaili ensimmäisen kerran 2010. Bergius karsiutui Helsingin EM-kisoissa 2012 ylitettyään 530 cm kolmannella yrityksellään. Samalla tuloksella olisi päässyt EM-kisojen finaaliin, jos sen olisi ylittänyt ensimmäisellä yrityksellä. Lontoon kesäolympialaisissa 2012 Bergius jäi karsintakilpailussa ilman tulosta, kun hänen ensimmäinen yrityksensä meni läpijuoksuksi, ja kahdella seuraavalla yrityksellään hän alitti riman siitä lähtökorkeudesta, jota hän oli yrittämässä (535 cm).


title: Jere Bergius

text: Moskovan MM-kisoissa 2013 Bergius ylitti karsintakilpailussa 525 cm sekä 540 cm ensimmäisellä yrityksellään, mutta epäonnistui korkeudesta 555 cm kolmesti, ja karsiutui näin ollen loppukilpailusta.


title: Jere Bergius

text: Bergius päätti kilpauransa Tampereen Keskustorilla käydyssä kilpailussa 30. heinäkuuta 2016. Haluttuaan päättää uransa ylitykseen viimeisen pudotuksen sijasta hän lopetti kilpailunsa ylitettyään tuloksen 505 cm.


title: Jere Bergius

text: Bergius avioitui korkeushyppääjä Mari Bergiuksen (o.s. Sepänmaa) kanssa syyskuussa 2015.


title: Lavuaari

text: Lavuaari (< ruots. "lavoar" < ransk. "lavoir") eli pesuallas on käsienpesuun tarkoitettu vesiallas, jonka yläpuolella on vesihana. Lavuaarit ovat yleensä keramiikkaa, metallia tai kiveä.


title: Lavuaari

text: Lavuaareihin kuuluu usein tulppa, jolla voi sulkea lavuaarin pohjassa olevan pienen reiän, josta vesi valuu viemäriin.


title: Lena Dürr

text: Lena Dürr (s. 4. elokuuta 1991) on saksalainen alppihiihtäjä, joka on erikoistunut tekniikkalajeihin, pujotteluun ja suurpujotteluun.


title: Lena Dürr

text: Junioreiden MM-kisoissa vuonna 2010 hän sai hopeaa suurpujottelusta. Ensimmäisissä aikuisten arvokisoissaan Garmisch-Partenkirchenin MM-kisoissa vuonna 2011 hän sijoittui suurpujottelussa 18:nneksi. Schladmingin MM-kilpailuissa 2013 hän kuului Saksan pronssijoukkueeseen joukkuekilpailussa. Vailin / Beaver Creekin MM-kilpailuissa 2015 hän oli pujottelussa kolmastoista.


title: Lena Dürr

text: Dürr kilpaili ensimmäisen kerran alppihiihdon maailmancupissa Zagrebin pujottelussa 15. helmikuuta 2008. Hän saavutti ensimmäisen voittonsa Moskovan paripujottelussa tammikuussa 2013. Tätä ennen hänen paras maailmancup-sijoituksensa oli kuudes sija Ofterschwangin pujottelusta maaliskuulta 2012, Aspenin pujottelusta marraskuulta 2012 sekä Sankt Moritzin superalppiyhdistetystä joulukuulta 2012.


title: Eric Butorac

text: Eric Butorac (s. 22. toukokuuta 1981 Rochester) on yhdysvaltalainen tennispelaaja. Nykyisin vain nelinpeliä pelaava Butorac on ollut parhaimmillaan nelinpelin ATP-listan sijalla 17. Hän on voittanut kolmetoista turnausta nelinpelissä.


title: Eric Butorac

text: Nelinpeliä hän on pelannut paljon muun muassa Chris Draken, Jamie Murrayn, Travis Parrottin, Scott Lipskyn, Rajeev Ramin ja Jean-Julien Rojerin kanssa. Grand Slam -turnauksissa hän on päässyt parhaimmillaan puolivälieriin Australian avoimissa 2010.


title: SAP Open

text: SAP Open on helmikuussa San Joséssa, Yhdysvalloissa järjestettävä miesten tennisturnaus. Turnaus on miesten toiseksi vanhin ammattilaistennisturnaus Yhdysvalloissa. Se järjestettiin ensimmäisen kerran vuonna 1889. Turnaus pelataan HP Pavilion at San Josessa, ja se kuuluu nykyisin ATP World Tour 250 -sarjaan.


title: Sly Cooper

text: Sly Cooper on tasohyppely- ja hiiviskelypelisarja PlayStation 2:lle, PlayStation 3:lle ja PlayStation Vitalle.


title: Sly Cooper

text: "Sly Cooper" -pelit ovat pääasiallisesti kolmannen persoonan tasohyppelyitä. Pelaaja ohjaa Sly Cooperia tai yhtä hänen koplalaistaan läpäistääkseen tehtäviä ja edetääkseen uusille tasoille. Sly on hyvin ketterä ja osaa käyttää rakennusten arkkitehtuuria hyväkseen kiipeilläkseen putkissa, hiipiäkseen reunoja pitkin ja pomppiakseen lipputangoissa. Sly osaa myös käyttää ”varasaistiaan” ja sukunsa mestarivarasliikkeitä, joita hän oppii eri peleissä. Taistelussa Sly käyttää keppiään. Pelaaja voi myös ohjata Bentleyä ja Murrayta.


title: Sly Cooper

text: Jokainen peli on jaettu useisiin keikkoihin, jotka suorittaakseen Slyn ja koplan on suoritettava alatehtäviä. Ensimmäisessä pelissä tasohyppelymäisiin tehtäviin pääsi suoraan ns. pelikeskuksesta. Toisessa, kolmannessa ja neljännessä pelissä on isoja vapaita alueita, joihin on merkattu sinne tänne tehtäviä suoritettavaksi. Kentän viimeinen tehtävä on aina operaatio, jossa on mukana lopputaistelu.


title: Sly Cooper

text: Sly Cooperin maailma on asutettu eläimillä sarjakuvamaisessa film noir -ympäristössä. Tarina keskittyy Sly Cooperiin, nuoreen pesukarhuun ja pitkän linjan mestarivarassuvun viimeiseen jäseneen. Cooperin suku on opettanut mestarivarasliikkeensä sukupolvelta toiselle käyttämällä ”Varkaiden käsikirjaa” ("Thievius Racoonus"), kirjaa joka sisältää kaikki Cooperin suvun salaisuudet ja temput. Siinä missä Cooperin suvun jäsenet ovat keränneet massiivisen omaisuuden varastelutavoillaan, Sly arvostaa enemmän ystävyyttään partneriensa Bentleyn ja Murrayn kanssa sekä flirttailua tarkastaja Carmelita Foxin kanssa.


title: Sly Cooper

text: Sly Cooper on pesukarhu ja sarjan päähenkilö. Sly on maineikkaan Cooperin varasklaanin viimeinen vesa. Slyn ollessa kahdeksanvuotias Clockwerk murhasi hänen vanhempansa. Sly kasvoi suuren osan elämästään orpokodissa, jossa hän kohtasi parhaat ystävänsä Bentleyn ja Murrayn. Heidän kanssaan Sly perustaa varasjengin, Cooperin koplan. Koplalla ei ole niin sanottua johtajaa koska joskus koplan jäsenet joutuvat vaikeuksiin ja yhden tai kahden jäsenen täytyy hoitaa hommat, mutta Sly on paras varastelija, joten hän hoitaa suurimman osan tehtävistä.


title: Sly Cooper

text: Bentley on Cooperin koplan aivot. Hän on kilpikonna, jonka erikoistaitoja ovat kaiken elektronisen, tietokoneiden ja räjähteiden tuntemus. Hän myös suunnittelee kaikki keikat ja auttaa Slyta kentällä. Myöhemmin Bentley halvaantuu jaloistaan, koska hän jää Clock-Lan nokan alle ja joutuu pyörätuoliin loppuelämäkseen.


title: Sly Cooper

text: Murray on koplan autonajaja ja lihakset. Ensimmäisessä pelissä Murray ei osannut puolustautua ollenkaan, joten Sly avusti tätä keikoillaan. Seuraavissa osissa suurin osa Murrayn keikoista perustuu voimankäyttöön. Murray poistui tiimistä väliaikaisesti Sly 2: Konnakopla -pelin tapahtumien jälkeen, koska hän pelkäsi loukkaavansa (vaikka ei hän sellaista tehnyt) taas ystäviään, kuten Slyta ja Bentleyä. Hän opiskeli uniaikaa purppuran värisen koalan, Gurun suojissa jossain päin Australiaa, Ayer's rock nimisessä laaksossa. Murray palasi taas koplaan monen neuvottelun jälkeen, koska hän raivostui Don Octavio -nimisen mafioson potkaistua Bentleyn pois pyörätuolistaan. Lopulta Murray päihitti Don Octavion kaksintaistelussa.


title: Sly Cooper

text: Carmelita Montaya Fox on Interpol-nimisessä virkavalta- ja lakijärjestössä poliisi/agentti ja myöhemmin tyttöystävä. Vaikka Carmelitalla on pakkomielle Slyn nappaamiseen, hänellä on myös tunteita tätä kohtaan. Sly käyttää Carmelitan tunteita hyväkseen paetakseen tämän kynsistä. Sukunimensä mukaisesti Carmelita on kettu. Hän myös auttoi Slyta Clockwerkin tuhoamisessa. Sly rakastaa Carmelitaa ja Sly 4:n lopussa pari paljastaa tunteensa toisilleen.


title: Sly Cooper

text: "Sly Raccoon" julkaistiin Pohjois-Amerikassa vuonna 2002, Euroopassa alkuvuodesta 2003 ja Japanissa 2003 PlayStation 2:lle. Pelissä Slyn on palautettava sukunsa ”Varkaiden käsikirjan” sivut, jotka on varastanut pahamaineinen jengi, Varasviisikko (Fiendish Five). Viisikon johtaja on Clockwerk, jättimäinen puoliksi mekaaninen pöllö. Samalla Slyn ja koplan täytyy pysyä kaukana tarkastaja Carmelita Foxista, joka on vannonut saavansa Slyn kiinni laittaakseen tämän vankilaan. "Sly Raccoon" -peliä ei ole dubattu suomeksi.


title: Sly Cooper

text: "Sly 2: Konnakopla" on pelisarjan toinen osa, joka julkaistiin vuonna 2004 Pohjois-Amerikassa ja Euroopassa, Japanissa 2005. Clockwerkin osat on ryöstetty ja Cooperin koplan täytyy varastaa ne takaisin Klaww Gangilta. Pelin dubbasi suomeksi Oy PVP Voice Ab.


title: Sly Cooper

text: "Sly 3: Konnien kunnia" julkaistiin vuonna 2005 Pohjois-Amerikassa ja Euroopassa, Japanissa 2011 "The Sly Trilogyn" osana. Sly on saanut kuulla Cooperin holvista, suuresta säiliöstä, johon hänen esi-isänsä ovat vuosien aikana säilöneet suuren osan aarteistaan. Hänen täytyy päästä sinne. Valitettavasti saari, jolla holvi sijaitsee, on julman Tri. M:n hallussa. Hän on ansoittanut saaren niin, että sinne on miltei mahdoton päästä. Slyn on koottava vanha koplansa ja löytää siihen pari uutta jäsentä päästäkseen holviin ja voittaakseen Tri. M:n. Pelin dubbasi suomeksi Oy PVP Voice Ab.


title: Sly Cooper

text: "The Sly Collection" (Euroopassa nimellä "The Sly Trilogy") on Sanzaru Gamesin PlayStation 3:lle kehittämä ja vuonna 2010 Euroopassa ja Pohjois-Amerikassa sekä Japanissa 2011 julkaistu pelikokoelma. Se sisältää HD -laatuiset versiot kolmesta ensimmäisestä "Sly"-pelistä. Kokoelma sisältää myös PlayStation Move -minipelejä. Vuoden 2013 lopussa Sony Entertainment painatti peliä uudestaan kahden vuoden tauon jälkeen. "Sly 2". ja "Sly 3" -pelejä voi pelata suomen kielellä.


title: Sly Cooper

text: "Sly Cooper: Thieves in Time" on PlayStation 3:lle ja PlayStation Vitalle julkaistu "Sly"-sarjan neljäs osa. Slyn esi-isät ovat pulassa uuden ja tuntemattoman vihollisen ja tämän apureiden takia, joten Slyn, Bentleyn ja Murrayn täytyy lähteä ajassa taaksepäin pysäyttämään roistot ja korjaamaan historia aikakoneella, minkä Bentley mainitsi Sly 3:ssa. Peli julkaistiin alkuvuodesta 2013 Pohjois-Amerikkaan ja Eurooppaan. Japanissa peli on julkaistu mutta sitä ei ole dubattu Japaniksi.


title: Sly Cooper

text: "Bentley’s Hackpack" sisältää kaikkia "" -pelissä olevia Bentleyn hakkerointipelejä. Peli julkaistiin PlayStation 3:lle ja PlayStation Vitalle vuonna 2013 sekä Androidille ja iOS:lle vuonna 2014.


title: Sly Cooper

text: "Sly Cooper Collection" (Euroopassa "Sly Cooper Trilogy") on Sanzaru Gamesin kehittämä pelikokoelma PlayStation Vitalle, joka sisältää pelisarjan ensimmäiset kaksi osaa. Pelin mukana tulee kuponki, jolla voi ostaa kolmannen pelin Playstation Storesta. Peli julkaistiin keväällä 2014 Pohjois-Amerikassa ja Eurooppassa. "Sly 2"- ja "Sly 3" -pelejä voi pelata suomen kielellä.


title: Petteri Monni

text: Petteri Joonas Monni (s. 31. maaliskuuta 1990 Jyväskylä) on suomalainen aitajuoksija. Hänen päämatkansa on 400 metrin aidat. Monni edustaa Jyväskylän Kenttäurheilijoita ja häntä valmentaa Jarkko Finni. Vuoteen 2013 häntä valmensi Hanna Fredrikson ja vuosina 2013–2015 Petteri Jouste.


title: Petteri Monni

text: Monni on nelinkertainen 400 metrin aitojen suomenmestari. Hän voitti ensimmäisen kerran SM-kultaa Kajaanin Kalevan kisoissa 2010, joissa hän juoksi ajan 51,26 parantaen entistä ennätystään 1,42 sekuntia. Hän uusi mestaruutensa Turun Kalevan kisoissa 2011 ajalla 51,86. Kaudella 2011 hän paransi ennätystään 22-vuotiaiden EM-kisoissa aikaan 51,09. Vaasan Kalevan kisoissa 2013 hän voitti Suomen-mestaruuden ajalla 51,35 ja Oulussa 2016 ajalla 51,50. SM-hopeaa Monni on saanut kahdesti, vuosien 2012 ja 2014 Kalevan kisoissa. Pronssia hän saavutti vuonna 2015.


title: Petteri Monni

text: Sisäratojen SM-kilpailuissa hän on saanut 200 metrin juoksussa pronssia 2012, 400 metrin juoksussa kultaa 2011 ja hopeaa 2008, 2010, 2012, 2014 ja 2017. Viestijuoksussa hän saavutti kultaa 2017 (4 × 200 m), hopeaa 2013 (4 × 200 m) ja pronssia 2015 (4 × 300 m).


title: Petteri Monni

text: Viestijuoksun SM-kilpailuissa Monni sai 4 × 100 metrin viestissä hopeaa vuosina 2016 ja 2017, pronssia vuosina 2010 ja 2013 sekä 4 × 400 metrin viestissä pronssia 2010.


title: Petteri Monni

text: Aikuisten maaottelussa Monni kilpaili ensimmäisen kerran vuonna 2010 sijoittuen 400 metrin aitajuoksussa neljänneksi. 400 metrin aidoissa hän on ollut toinen 2011 ja kolmas 2016. 400 metrin juoksussa hän oli kolmas 2012. Helsingin EM-kilpailuissa 2012 Monni karsiutui 400 metrin aitajuoksun alkuerissä ajalla 51,73 s.


title: Ida Aidanpää-Immonen

text: Ida Karoliina Aidanpää-Immonen (o.s. Aidanpää s. 25. marraskuuta 1988) on suomalainen yleisurheilija, jonka päälaji on 100 metrin aitajuoksu. Hänellä on myös Ruotsin kansalaisuus. Hän edusti vuoteen 2013 saakka Aavasaksan Urheilijoita ja sen jälkeen Jyväskylän Kenttäurheilijoita. Häntä ovat valmentaneet Markku Montell (–2007), Heikki Lehti (2007–2009), Emma Montell (2009–2010), Mikael Ylöstalo (2010–2013) ja Vesa Rantanen (2013–).


title: Ida Aidanpää-Immonen

text: Aidanpää-Immonen voitti 100 metrin aitajuoksun Suomen-mestaruuden Kajaanissa 2010 ajalla 13,62. Saman lajin hopeaa hän sai 2014 ja pronssia 2009. Hän voitti alle 23-vuotiaiden Pohjoismaiden-mestaruuden 2010. 60 metrin aitajuoksussa hän voitti sisäratojen Suomen-mestaruuden Helsingissä 2011 ja sijoittui kolmanneksi Rovaniemellä 2014. Aikuisten maaottelussa hän kilpaili ensimmäisen kerran 2009, ja on ollut parhaimmillaan kolmas Helsingissä 2010.


title: Secret Combination

text: Secret Combination oli Kreikan edustuskappale vuoden 2008 Eurovision laulukilpailussa. Kappaleen esitti Kalomoira ja se sijoittui viisufinaalissa kolmanneksi 218 pisteellä (kaikki maat paitsi Norja, Islanti, Suomi, Latvia, Liettua ja Portugali antoivat Kreikalle pisteitä finaalissa). Semifinaalissa kappale sai eniten pisteitä (156).


title: Secret Combination

text: "Secret Combination" valittiin Kreikan edustuskappaleeksi 27. helmikuuta 2008. Euroviisufinaalissa kappaleelle antoivat 12 pistettä seuraavat maat: Iso-Britannia, Saksa, Albania, San Marino, Kypros ja Romania. Suomi antoi semifinaalissa 3 pistettä mutta finaalissa 0 pistettä (vaikka kappale sai 218 pistettä) mikä tarkoittaa sitä että ennätys pistemäärä kappaleelle jolle Suomi ei ole antanut pisteitä.


title: WrestleMania XI

text: WrestleMania XI oli yhdestoista vuosittainen WrestleMania showpaini pay-per-view (PPV) -tapahtuma, jonka tuotti World Wrestling Federation. Tapahtuma järjestettiin Hartford Civic Centerillä Hartfordissa Connecticutissa 2. heinäkuuta 1995. Tapahtumassa pidettiin seitsemän ottelua.


title: WrestleMania XI

text: Eniten mainostettu feudi, joka johti WrestleManiaan, oli Bam Bam Bigelowin ja Lawrence Taylorin välillä. Royal Rumblessa Bigelow muodosti tiimin Tatankan kanssa viimeisellä turnauksen erällä, joka käytiin WWF Tag Team -mestaruudesta. Matsissa Bigelow selätettiin, minkä takia yleisö alkoi huudella hänelle. Bigelow vastasi tähän tönäisemällä NFL-pelaajaa Lawrence Tayloria, joka istui katsomossa. Bigelow kieltäyti pyytämästä anteeksi ja haastoi Lawrence painiotteluun WrestleManiaan. Taylor hyväksyi haasteen ja harjoitteli WWF-mestarin Dieselin kanssa valmistautuakseen matsiin.


title: WrestleMania XI

text: Toinen päätapahtuma WrestleManiassa oli WWF-mestarin, Dieselin ja Shawn Michaelsin välillä mestaruudesta. Diesel oli alun perin tullut WWF:iin Michaelsin tuvamiehenä, mutta myöhemmin hän itse alkoi painia ja muodosti joukkueen Michaelsin kanssa. Michaels ja Diesel pitelivät WWF Tag Team -mestaruutta vuonna 1994. Survivor Seriesissä Michaels vahingossa potkaisi Dieseliä naamaan. Tämän seurauksena heille tuli riita, joukkue hajosi ja mestaruudet hyllytettiin. Kolme päivää myöhemmin, Diesel voitti Bob Backlundin ja hänestä tuli uusi WWF mestari. Royal Rumblessa, Michaels voitti Royal Rumblen ja ansaitsi ottelun Dieseliä vastaan WWF-mestaruudesta.


title: WrestleMania XI

text: Myös WWE Intercontinental -mestaruutta puolustettiin WrestleManiassa. Mestari Jeff Jarrett oli feudannut Razor Ramonin kanssa monia kuukausia. Royal Rumblessa Jarrett säilytti mestaruuden The Roadien avulla. WrestleManiassa Ramonin apuna nähtiin hänen ystävänsä 1-2-3 Kid.


title: WrestleMania XI

text: Bret Hart kohtasi Bob Backlundin "I Quit" -ottelussa WrestleManiassa. Feudi alkoi edellisellä kesällä, kun Hart puolusti WWF-mestaruutta Backlundia vastaan. Backlund erheellisesti luuli voittaneensa mestaruuden ja alkoi tuuletella, mutta Hart pääsi selättämään hänet. Matsin jälkeen Backlund kääntyi heeliksi hyökäten Hartin kimppuun. Tämä johti matsiin Survivor Seriesiin, missä Backlund voitti mestaruuden Hartilta. Vaikka Backlund hävisi tittelin kolme päivää myöhemmin, hän jatkoi feudia Hartin kanssa. Royal Rumble matsin aikana Backlund hyökkäsi Hartin kimppuun.


title: WrestleMania XI

text: Royal Rumblessa The Undertaker kohtasi Schyster R. Irwinin, kun Undertakerilla oli meneillään feudi Ted DiBiasen Million Dollar Corporationin kanssa. Ottelun aikana King Kong Bundy, joka oli myös Corporatinin jäsen, sekaantui matsiin, mikä mahdollisti Corporationia varastamaan 'Takerin uurnan, missä sanottiin olevan voiman lähde.


title: Uutelankanava

text: Uutelankanava, myös Uutelan kanava, on Vuosaaren kaupunginosan Aurinkolahden asuinalueella Helsingissä oleva sisämaahan johtava pohjois-eteläsuuntainen kanava. Kanava muodostuu kolmesta osasta: varsinainen kanavaosa eli meriallas, keskiallas ja yläallas. Kanavan kokonaispituus on 700 m, josta merialtaan osuus on noin puolet ja sen leveys vaihtelee 12 ja 45 metrin välillä. Kanavan ja sen ympäristön raivaus- ja maansiirtotyöt alkoivat vuonna 2003. Kanavaan laskettiin vesi vuonna 2006 ja rakennustyöt valmistuivat pääosin 2008. Eräät ympäristön rakenteet viimeistellään lopullisesti vasta, kun kanavan pisaranmuotoisen pohjukan eli yläaltaan ympärille sijoittuvat kaarevat asuintalot on rakennettu.


title: Uutelankanava

text: Ajatus rakentaa ympäristöä rikastuttava, pelkkään virkistyskäyttöön tarkoitettu kanava on peräisin Aurinkolahden kaavasuunnittelukilpailusta vuodelta 1996. Kilpailu oli kansainvälinen kutsukilpailu ja sen voitti arkkitehti Timo Vormala. Tuolloin kanavaa kutsuttiin Aurinkolahden kanavaksi. Kanava toisaalta rajaa tiiviin kaupunkialueen ja toisaalta liittää rakennetun ympäristön ulkoilualueeseen.


title: Uutelankanava

text: Kanavan ja sen ympäristön ovat suunnitelleet Arkkitehtuuritoimisto B & M ja WSP Finland. Kanavan on rakennuttanut Helsingin kaupungin rakennusvirasto ja sen arvonlisäverollinen kokonaiskustannusarvio oli hankesuunnitelmaa hyväksyttäessä vuonna 2002 17,1 milj. €.


title: Uutelankanava

text: Uutelankanava on Vuoden 2010 Ympäristörakenne. Valinnan tekivät Rakennustuoteteollisuus RTT ja Puutarhaliitto.


title: Uutelankanava

text: Kanavan yläaltaaseen pumpataan merivettä Mustalahdesta, noin 300 metrin päästä rantaviivasta. Veden pumppaus vähentää levä- ja bakteerikasvustojen muodostumista kanavaan. Virtaus vähentää myös maa-aineksen kerrostumista ylä- ja keskialtaaseen. Keskimäärin ylä- ja keskialtaan vesi vaihtuu kokonaan kerran vuorokaudessa ja merialtaan vesi kerran viidessä vuorokaudessa. Keskialtaan pohja on asfaltoitu ja yläaltaan pohja on vihreäksi värjättyä betonia.


title: Uutelankanava

text: Ylimmässä altaassa vesisyvyys on noin 10–20 senttiä ja se on noin viisi metriä merenpinnan yläpuolella. Yläallas on suunniteltu turvalliseksi kahluualtaaksi ja sinne voi laskeutua myös pyörätuolilla. Altaan keskellä on suihkulähde. Vesi valuu yläaltaasta keskialtaaseen niin sanottujen lohiportaiden kautta. Keskiallas on noin kolme metriä merenpinnan yläpuolella ja sen vesisyvyys on noin yhden metrin. Keskiallas saa vettä yläaltaasta, mutta sitä pumpataan siihen myös merialtaasta. Keskialtaan ja merialtaan välillä on vesiputous. Meriallas on yhteydessä mereen, sen vesisyvyys on runsaat kaksi metriä ja siellä voi liikkua pienveneellä. Kanava aukeaa Mustalahteen, jonka itärannalla on veneily- ja kalastusseura Vuosaareen Urheilukalastajien pienvenesatama. Kanavan suun länsipuolella on liikuntapuisto ja Aurinkolahden uimaranta.


title: Uutelankanava

text: Kanavan ylittää neljä teräsbetonista siltaa, joista toiseksi eteläisin silta, Uutelansilta, on tarkoitettu ajoneuvoliikenteelle. Muut sillat ovat kevyen liikenteen siltoja. Kanavan suulla on Urheilukalastajansilta, merialtaan ja keskialtaan rajalla oleva silta on nimeltään Sumujen silta ja ylin silta keski- ja yläaltaan rajalla on Hellesilta. Sumujen sillan yhteydessä on käytävä vesiputouksen taakse. Kanavan sillat olivat aluksi puukantisia.


title: Uutelankanava

text: Uutelankanavan ja sen länsipuolen ympäristön pintaverhoukset muodostavat yhtenäisen kokonaisuuden, myös länsipuolen rakennusten kiviverhoukset tukevat kokonaisuutta. Kanavan muureissa ja siltojen verhouksissa on käytetty paljon mustaa diabaasia, joka muistuttaa paikallisesta kivilajista, Vuosaaren mustasta gabrosta. Sillä on päällystetty myös kanavan kulku- ja istuskeluportaita.


title: Uutelankanava

text: Länsipuolen aukiot liittyvät kiinteästi kanava-alueeseen. Itäpuolella kanava liittyy Uutelan virkistysalueeseen paljastettujen silokallioiden kautta. Kanavan ja metsän välissä on rakennettu puistoalue, Kauniinilmanpuisto. Itärannalla on puisia istuskelulaitureita ja vesikasveja.


title: Uutelankanava

text: Kanavan varren valaisinten innoittajina ovat olleet merimerkit. Kanavalle on pystytetty Vuotien valaistuksesta ylijääneet valopylonit. Vesiputouksen takaseinä on vihreäksi patinoitunutta kuparia.


title: Heinolan vaakuna

text: Heinolan vaakuna on Heinolan kaupungin tunnus. Vaakunan aiheen ilves oli mukana jo kaupungin aiemmassa vaakunassa vuodelta 1842 viitaten jo silloin Hämeen vaakunaan. Muuten vaakuna on täysin uusittu, ja sen hirsi viittaa Jyrängön siltaan, joka rakennettiin 1932 ylittämään Jyrängönvirta.


title: Heinolan vaakuna

text: Vaakunan selitys on ”punaisessa kentässä alainen, alapuoleltaan kaarikoroinen hopeahirsi, jonka päällä kävelee kultainen ilves, varukset siniset, korvatöyhdöt mustat.” Vaakunan on suunnitellut Gustaf von Numers, ja Heinolan kaupunginvaltuusto hyväksyi sen kokouksessaan 23. syyskuuta 1958. Sisäasiainministeriö vahvisti vaakunan käyttöön 11. marraskuuta samana vuonna.


title: Playing with Fire (kappale)

text: Playing with Fire oli Romanian edustuskappale vuoden 2010 Eurovision laulukilpailussa. Kappaleen esittivät Paula Seling & Ovi, ja se sijoittui viisufinaalissa hieman yllättäen kolmanneksi 162 pisteellä. Semifinaalissa kappale sai neljänneksi eniten pisteitä (104).


title: Playing with Fire (kappale)

text: "Playing with Fire" valittiin Romanian edustuskappaleeksi 6. maaliskuuta 2010. Euroviisufinaalissa kappaleelle antoi täydet 12 pistettä vain Moldova.


title: Seiki Nose

text: Seiki Nose (; s. 10. elokuuta 1952) on japanilainen entinen judoka ja olympiamitalisti. Hän kilpaili alle 86-kiloisten sarjassa, jossa hän voitti hopeaa MM-kisoista 1981 ja pronssia sekä Los Angelesin olympialaisissa 1984 että Moskovan MM-kisoista 1983.


title: Always (Ayselin ja Arashin kappale)

text: Always oli Azerbaidžanin edustuskappale vuoden 2009 Eurovision laulukilpailussa. Kappaleen esittivät Aysel & Arash, ja se sijoittui viisufinaalissa kolmanneksi 207 pisteellä. Semifinaalissa kappale sai toiseksi eniten pisteitä (180).


title: Always (Ayselin ja Arashin kappale)

text: "Always" valittiin Azerbaidžanin edustuskappaleeksi 5. helmikuuta 2009. Euroviisufinaalissa kappaleelle antoi täydet 12 pistettä vain Turkki.


title: Laura López

text: Laura López Valle (s. 24. huhtikuuta 1988 Valladolid) on espanjalainen taitouimari ja olympiamitalisti. Hän edustaa seuratasolla CN Alcorcón Arenaa. López oli mukana maansa hopeaa voittaneessa joukkueessa Pekingin olympialaisissa 2008, jonka lisäksi hän on voittanut pronssia teknisestä joukkueuinnista MM-kisoista 2007 ja kultaa joukkueuinnin vapaakilpailusta EM-kilpailuista 2008.


title: Eutin

text: Eutin on kaupunki Saksan pohjoisimmassa osavaltiossa Schleswig-Holsteinissa. Se on Ostholsteinin piirikunnan pääkaupunki, ja sen pinta-ala on 41,4 neliökilometriä ja asukasluku 17 041 vuoden 2016 lopussa.


title: Eutin

text: Eutin on kuuluisan 1700- ja 1800-luvulla eläneen saksalaisen säveltäjän sekä kapellimestarin Carl Maria von Weberin synnyinkaupunki. Hänen kunniakseen Eutinin linnan pihalle rakennettiin vuonna 1951 noin 2 000 hengen ulkoilmateatteri, jossa järjestetään loppukesäisin erilaisia esityksiä paikallisen juhlafestivaalin aikana.


title: Hyvinkään vaakuna

text: Hyvinkään vaakuna on Hyvinkään kaupungin tunnus. Vaakunan aihe viittaa paikkakunnan tekstiiliteollisuuteen, joka on sittemmin hiipunut, mutta joka oli merkittävä työllistäjä vielä 1900-luvun alkupuoliskon jälkeenkin.


title: Hyvinkään vaakuna

text: Vaakunan selitys on ”sinisessä kentässä kolme hirsittäin asetettua, keskenään paaluittain järjestettyä kultasyöstävää, joiden kärjet ja langat hopeaa.” Vaakunan on suunnitellut Olof Eriksson, ja Hyvinkään kauppalanvaltuusto hyväksyi sen kokouksessaan 2. marraskuuta 1950. Sisäasiainministeriö vahvisti vaakunan käyttöön 11. joulukuuta samana vuonna.


title: Terminator 3: War of the Machines

text: Terminator 3: War of the Machines on Atarin julkaisema "Terminator 3" -elokuva aiheinen FPS-videopeli, vuodelta 2003. Peli sijoittuu vuoteen 2029 kun Skynet taistelee ihmisiä vastaan.


title: Riboosi-5-fosfaatti

text: Riboosi-5-fosfaatti (CHOP) on riboosisokerin ja fosforihapon esteri. Se on tuote ja välituote pentoosifosfaattireitissä ja tärkeä välituote myös yhteyttämisen pimeärektioissa ja nukleotidien biosynteesissä.


title: Riboosi-5-fosfaatti

text: Riboosi-5-fosfaattia muodostuu pentoosifosfaattireitin toisessa vaiheessa, jossa ribuloosi-5-fosfaatti isomeroidaan fosfopentoosi-isomeraasientsyymin avulla riboosi-5-fosfaatiksi. Jos eliöt tuottavat riboosi-5-fosfaattia enemmän kuin tarvitsevat nukleotidisynteesissä voi se reagoida pentoosifosfaattireitillä eteenpäin ksyluloosi-5-fosfaatin kanssa glyseraldehydi-3-fosfaatiksi ja sedoheptuloosi-7-fosfaatiksi transketolaasientsyymin katalysoimana.


title: Riboosi-5-fosfaatti

text: Yhteyttämisen pimeäreaktioissa eli Calvinin syklissä. Sykli on käänteinen pentoosifosfaattireitille ja siinä riboosi-5-fosfaattia muodostuu glyseraldehydi-3-fosfaatista ja seduheptuloosi-5-fosfaatista transketolaasin katalysoimana. Yhdiste isomeroituu fosfopentoosi-isomeraasin katalysoimana ribuloosi-5-fosfaatiksi, joka reagoi edelleen.


title: Riboosi-5-fosfaatti

text: Eliöt käyttävät riboosi-5-fosfaattia ribonukleotidien biosynteesiin. Eliöt muokkaavat siitä ja ATP-molekyyleistä puriinien ja pyrimidiinien synteesissä tarvittavaa fosforibosyylipyrofosfaattia riboosifosfaattipyrofosfokinaasientsyymin toimiessa katalyyttinä.


title: Forssan vaakuna

text: Forssan vaakuna on Forssan kaupungin tunnus. Vaakunan aihe pohjautuu kauppalalle ennen kuntalain voimaantuloa 1947 tasavallan presidentin asetuksella vahvistamaan vaakunaan, jonka yhtenä aiheena on vesipyörä. Vaakuna viittaa vanhoihin myllyihin kosken rannalla, joiden ympärille nykyisen teollisuusyhdyskunnan rakentuminen sai alkunsa.


title: Forssan vaakuna

text: Vaakunan selitys on ”sinisessä kentässä hopeinen vesiratas.” Vaakunan on suunnitellut Olof Eriksson, ja Forssan kauppalanvaltuusto hyväksyi sen kokouksessaan 18. kesäkuuta 1962. Sisäasiainministeriö vahvisti vaakunan käyttöön 29. elokuuta samana vuonna.


title: True Men Don’t Kill Coyotes

text: True Men Don't Kill Coyotes on Kalifornialaisen rock-yhtye Red Hot Chili Peppersin ensimmäinen kappale ja single, heidän ensimmäiseltä albumiltaan, The Red Hot Chili Peppers. Albumi ja kappale eivät menestyneet maailmalla hyvin, vaikka albumin kappaleita soitettiin erilaisissa yliopisto-radioissa. Tämä kehitti yhtyeelle fanipohjan, joka kasvoi uusien albumeiden myötä.


title: True Men Don’t Kill Coyotes

text: Kappaleen on säveltänyt Red Hot Chili Peppersin silloinen kokoonpano, Anthony Kiedis, Flea, Jack Sherman ja Cliff Martinez. Kappale esiintyy myös kokoelmalevyillä, kuten The Abbey Road E.P., jossa se oli viides kappale ja What Hits!?, jossa se oli kuudes kappale.


title: True Men Don’t Kill Coyotes

text:
Kappaleesta tehtiin myös musiikkivideo, joka oli ainoa albumilta "Red Hot Chili Peppers". Video alkaa, kun erikoisesti pukeutunut maanviljelijä kaataa kastelukannusta radioaktiivista vettä pellolle, tämän jälkeen Red Hot Chili Peppersin jäsenet nousevat maan alta pellon päälle ja alkavat esittää kappaletta. Kun kappale loppuu, Red Hot Chili Peppersin jäsenet palaavat takaisin maan alle.
Videon on ohjannut Graeme Whifler.


title: SC Magna Wiener Neustadt

text: SC Magna Wiener Neustadt on itävaltalainen vuonna 2008 perustettu jalkapalloseura Wiener Neustadtin kaupungista Ala-Itävallasta. Seuran miesten edustusjoukkue pelaa maan toiseksi korkeimmalla sarjatasolla.


title: SC Magna Wiener Neustadt

text: Seura perustettiin vuonna 2008, kun seura sai talousvaikeuksiin ajautuneen SC Schwanenstadtin paikan Itävallan 1. divisioonassa. Toukokuussa 2008 itävaltalais-kanadalainen liikemies, autoteollisuusyritys Magna Internationalin Frank Stronachista tuli seuran ensimmäinen puheenjohtaja.


title: SC Magna Wiener Neustadt

text: Seura pelasi ensimmäisen ottelunsa kesäkuussa 2008 FC Wacker Innsbruckia vastaan ja hävisi 0–3. Kokonaisuutena kausi kuitenkin sujui loistavasti ja lopulta SC Wiener Neustadt voitti 1.divisioonan mestaruuden ja nousi Bundesliigaan. Kauden aikana seura yhdisti toimintansa FC Magnan kanssa ja heinäkuussa 2009 seuran uudeksi viralliseksi nimeksi tuli SC Magna Wiener Neustadt.


title: SC Magna Wiener Neustadt

text: Ensimmäisellä Bundesliiga-kaudellaan seura menestyi mukavasti sijoittuen viidenneksi. Se eteni myös Itävallan cupin loppuotteluun, jossa hävisi SK Sturm Grazille 1–0.


title: Peter Schöttel

text: Peter Schöttel (s. 26. maaliskuuta 1967) on itävaltalainen jalkapallovalmentaja ja entinen puolustaja. Lokakuusta 2017 lähtien hän on toiminut Itävallan jalkapalloliiton urheilutoimenjohtajana.


title: Peter Schöttel

text: Schöttel pelasi koko uransa ajan SK Rapid Wienissä. Hän nousi seuran edustusmiehistöön 1986 ja nousi tulevina vuosikymmeninä yhdeksi seuran ikoneista. Fanien suosiossa ollut Schöttel toimi Rapidin kapteenina uransa lopussa, vuosina 1997–2001. Hän voitti seuran kanssa kolme Itävallan mestaruutta ja kaksi cupia. Eurokentillä Schöttelin uran kohokohta oli Cup-voittajien Cupin finaali 1996, jossa hän pelasi täydet minuutit. Voitto karkasi kuitenkin Paris Saint-Germainille. Vuonna 1999 Schöttel valittiin Rapidin vuosikymmenen joukkueeseen.


title: Peter Schöttel

text: Maajoukkuetasolla Schöttel edusti Itävaltaa 63 maaottelussa. Hän oli mukana MM-kisoissa 1990 ja 1998. Hänen uransa viimeiseksi kokonaiseksi otteluksi jäi 0–9 murskatappio Espanjalle EM2000-karsinnoissa. Vuonna 2002 hän pelasi vielä muutaman minuutin maaottelussa Norjaa vastaan.Lopetettuaan pelaajauransa 2002 Schöttel jatkoi Rapid Wienin organisaatiossa amatöörijoukkueen valmentajana ja urheilutoimenjohtajana. Hän erosi tehtävistään marraskuussa 2006 riitauduttuaan seurajohdon kanssa TV-sopimuksista.


title: Peter Schöttel

text: Kesällä 2007 Schöttel jatkoi valmennusuraansa Itävallan alasarjoissa pelanneen Wiener Sport-Clubin kanssa. Hän valmensi seuraa kauden ajan. Wiener SC pestinsä jälkeen Schöttel piti vuoden taukoa palaten kesällä 2009 tositoimiin First Viennan managerina.


title: Peter Schöttel

text: Joulukuussa 2009 Schöttel jätti First Viennan siirtyen SC Magna Wiener Neustadtin päävalmentajaksi. Hän luotsasi seuran viidenneksi sen historian ensimmäisellä kaudella pääsarjassa. Kausi huipentui Itävallan cupin finaaliin, jossa Wiener Neustadt kuitenkin hävisi SK Sturm Grazille 1–0.


title: Peter Schöttel

text: Kesällä 2011 Schöttel siirtyi itävaltalaisseura SK Rapid Wienin päävalmentajaksi ja urheilutoimenjohtajaksi. Schöttelin johdolla Rapid Wien sijoittui kaudella 2011/12 Itävallan Bundesliigassa kakkoseksi. Kaudella 2012/13 Rapid taisteli kärkisijoista, mutta jäi mestaruustaistelussa takaa-ajajan rooliin pelattuaan vuodenvaihteen tienoilta kevään korville yhdeksän liigaottelua ilman voittoja. Lopulta seura erotti Schöttelin huhtikuun puolivälissä 2013, kun Rapid putosi Itävallan cupista kolmannen sarjatason joukkueelle.


title: Peter Schöttel

text: Kesäkuussa 2015 Schöttelistä tuli SV Grödigin päävalmentaja. Joukkue sijoittui Schöttelin johdolla kaudella 2015/16 Itävallan Bundesliigan viimeiseksi. Kauden jälkeen joukkue pudotettiin talousongelmien vuoksi Regionalliga Westiin ja Schöttel jätti tehtävänsä.


title: Peter Schöttel

text: Toukokuun lopussa 2017 Schöttelin ura jatkui Itävallan alle 19-vuotiaiden maajoukkueen peräsimessä. Hän jätti tehtävänsä jo lokakuussa 2017, kun hänestä tuli Itävallan jalkapalloliiton urheilutoimenjohtaja.


title: Phil Jones (jalkapalloilija)

text: Philip Anthony "Phil" Jones (s. 21. helmikuuta 1992 Preston) on englantilainen jalkapalloilija, pelipaikaltaan puolustaja. Hän edustaa Englannin valioliigassa pelaavaa Manchester Unitedia.


title: Phil Jones (jalkapalloilija)

text: Prestonissa syntynyt Jones sai kahden vuoden ammattilaissopimuksen Blackburn Roversin kanssa ja pelinumeron 28 kauden 2009–2010 alussa. Hän debytoi seuran ykkösjoukkueessa liigacupin ottelussa Nottingham Forestia vastaan syyskuussa 2009. Joukkueen päävalmentaja Sam Allardyce kehui Jonesin panosta heti avauspelissä. Jones pelasi ensimmäistä kertaa avauskokoonpanossa Valioliigassa Chelseaa vastaan maaliskuussa 2010 tasapelissä. Jones kirjoitti Blackburnin kanssa viiden vuoden sopimuksen toukokuussa 2010. Jones aloitti kauden 2010–2011 keskikentällä ja hän sai vakiopaikan avauskokoonpanoon ennen polvivammaa ottelussa West Ham Unitedia vastaan joulukuussa 2010. Vamma piti Jonesin pois peleistä viisi kuukautta.


title: Phil Jones (jalkapalloilija)

text: Kauden 2010–2011 loppumisen jälkeen Manchester Unitedin ilmoitettiin olevan kiinnostuneen Jonesista. Kesäkuussa 2011 hän teki seuran kanssa sopimuksen. Hän oli elokuussa 2011 Unitedin joukkueessa voittamassa FA Community Shieldiä. Ensimmäisen valioliigaottelunsa Unitedissa hän pelasi West Bromwichia vastaan elokuussa 2011 ja ensimmäisen Mestarien liigan ottelunsa Benficaa vastaan saman vuoden syyskuussa. Ensimmäisellä kaudellaan hän pelasi Unitedissa 29 ottelua Valioliigassa ja kuusi Mestarien liigassa.


title: Phil Jones (jalkapalloilija)

text: Jones kärsi kaudella 2012–2013 useista loukkaantumista. Selkä- ja polvivaivat pitivät hänet sivussa elokuulta marraskuun loppupuolelle, nilkkavamma yli kuukauden kevätpuolella. Hän pelasi 17 ottelua Unitedin voittaessa Valioliigan mestaruuden. Seuraavan kauden avaukseksi hän voitti toistamiseen Community Shieldin. Hän pelasi kauden aikana 26 valioliigaottelua ja kahdeksan ottelua Mestarien liigassa.


title: Phil Jones (jalkapalloilija)

text: Jones oli jalkavammojen vuoksi kolme kuukautta sivussa syksyllä 2014. Hän pelasi kauden aikana 22 valioliigaottelua. Syksyllä 2015 hän oli veritulpan vuoksi puolitoista kuukautta kentiltä poissa.. Kevätkaudella hän oli kolme ja puoli kuukautta sivussa nilkkavamman vuoksi. Hän pelasi kauden aikana vain kymmenen valioliigaottelua.


title: Phil Jones (jalkapalloilija)

text: Jones on edustanut Englannin nuorisomaajoukkueita. Elokuussa 2010 hän sai kutsun Englannin alle 21-vuotiaiden joukkueeseen. Hänet valittiin alle 21-vuotiaiden EM-kisoihin 2011. Hän pelasi kisoissa kaikki Englannin kolme ottelua.


title: Phil Jones (jalkapalloilija)

text: Jones pelasi ensimmäisen A-maaottelunsa Englannin jalkapallomaajoukkueessa EM-karsintaottelussa Montenegroa vastaan lokakuussa 2011. Hän kuului Englannin joukkueeseen EM-kilpailuissa 2012 muttei päässyt pelaamaan. MM-kilpailuissa 2014 hän pelasi ottelun Costa Ricaa vastaan.


title: Sophie Ferguson

text: Sophie Ferguson (s. 19. maaliskuuta 1986 Sydney) on australialainen tennispelaaja. Parhaimmillaan hän oli WTA-listan sijalla 109 heinäkuussa 2010. Hän ei voittanut urallaan yhtään WTA-turnausta.


title: Sophie Ferguson

text: Grand Slam -turnauksissa Ferguson pääsi parhaimmillaan toiselle kierrokselle Australian avoimissa 2005 ja Ranskan avoimissa 2010.


title: Sophie Ferguson

text: Ferguson pelasi viimeiset turnauksensa kesäkuussa 2011


title: Tapio Vallioja

text: Tapio Vallioja () oli suomalainen heraldikko, joka suunnitteli useita kuntien, yhteisöjen ja yksityishenkilöiden vaakunoita. Hän oli yksi kahdestatoista Suomen heraldisen seuran perustajajäsenestä, ja toimi elämänsä aikana seuran johtokunnan jäsenenä ja sihteerinä. Hänen suunnittelemiensa vaakunoidensa tyyliä on luonnehdittu selkeiksi ja pelkistetyiksi, joiden sanoma oli esitetty kiteytetysti.


title: Kirjatori

text: Kirjatori Oy oli kirjakauppaketju, joka myi eri kirjakustantamoiden tarjouseriä. Lisäksi Kirjatorit myivät edullisia postikortteja ja konttori- ja paperitarvikkeita. Myynnissä oli myös valikoima uutuuskirjoja. Kirjatori-kirjakauppoja oli tällä hetkellä neljällä eri paikkakunnalla ympäri Suomen. Lisäksi Kirjatorin osastoja löytyy Filmtown-liikkeistä Turussa, Piispanristissä ja Kuopiossa.


title: Kirjatori

text: Kirjatorin tarina sai alkunsa vuonna 1976 Jyväskylässä, kun Kreeta Salojärvi ryhtyi myymään jo myyntiaikansa ylittäneitä kirjoja kilohinnalla Kilokirja-nimen alla. Sen jälkeen myymälöitä on perustettu ympäri Suomea, ja parhaimmillaan niitä oli 12. Ketjun omistajuus siirtyi Eero Salojärvelle 1990-luvun alussa. Matkan varrella yrityksen nimi on vaihtunut Kirjatoriksi, ja kirjat myydään kappalehinnalla. Kirjatori Oy on osa Gummerus-konsernia, mutta myymälöitä pyöritetään nykyisin yksityisyrittäjävetoisesti.


title: Kirjatori

text: Uusien kirjojen kustannustahti on tiheä, ja julkaistavien nimikkeiden määrä Suomessa niin suuri, ettei yksi uutuuskirja ehdi olla kirjakaupassa myynnissä yli puolta vuotta. Kirjatori "pidentää kirjan ikää" ottamalla myyntiin lisäksi myös hieman vanhempia kirjoja ja täydentämällä valikoimaansa viikoittain.


title: Kemiallinen samankaltaisuus

text: Kemiallisella samankaltaisuudella tarkoitetaan alkuaineiden, molekyylien tai yhdisteiden rakenteellista tai toiminnallista samankaltaisuutta.


title: Kemiallinen samankaltaisuus

text: Kemiallinen samankaltaisuus on yksi kemiallisen informatiikan keskeisimmistä käsitteistä. Se on oleellinen suunniteltaessa uusien yhdisteiden ominaisuuksia.


title: Thomas Elfgren

text: Thomas Elfgren (s. 1954) on keskusrikospoliisin rikosylikomisario. Hän on tullut tunnetuksi psykologisen profiloinnin asiantuntijana, järjestäytyneen rikollisuuden torjuntayksikön päällikkönä sekä sotarikos- ja joukkotuhontatapausten tutkinnanjohtajana. Tunnettuja Elfgrenin johdolla tutkittuja ja ratkaistuja rikostapauksia ovat olleet esimerkiksi:


title: Thomas Elfgren

text: Eflgren on työskennellyt myös Haagin sotarikostuomioistuimen palveluksessa entisen Jugoslavian alueella tutkintaryhmän johtajana sekä rajavartiolaitoksen kouluttajana järjestäytyneen rikollisuuden ihmissalakuljetus- ja ihmiskaupan torjuntakysymyksissä.


title: Thomas Elfgren

text: Elfgren on suosittu asiantuntija ja kouluttaja muun muassa väkivaltarikollisten profiloinnissa ja rikostorjunnan erityismenetelmissä. Hän toimi asiantuntijana "Kylmäverisesti sinun" -tv-sarjassa.


title: Thomas Elfgren

text: Hän on kirjoittanut yhdessä Ritva Juntusen ja Kati Norpan kanssa kirjan "Nuorten Lakikirja".


title: Thomas Elfgren

text: Elfgren pyrki eduskuntaan Uudenmaan vaalipiiristä RKP:n listalta eduskuntavaaleissa 2011, mutta ei tullut valituksi. Hän sai 542 ääntä. Kunnallisvaaleissa 2012 Elfgren valittiin 81 äänellä Sipoon kunnanvaltuustoon. Hän oli ehdolla myös vuoden 2015 eduskuntavaaleissa eikä tullut 639 äänellä valituksi eduskuntaan Uudenmaan vaalipiiristä. Vuoden 2017 kuntavaaleissa hänet valittiin Sipoon valtuustoon 165:llä äänellä.


title: Thomas Elfgren

text: RASMUS ry palkitsi Elfgrenin vuonna 2014 rasisminvastaisella Global Family Award -palkinnolla. Elfgren oli RASMUS ry:n hallituksen jäsen vuonna 2015.


title: Thomas Elfgren

text: Elfgrenin mielestä kannabiksen käyttörikoksesta seuraavat rekisterimerkinnät tulisi poistaa.


title: Thomas Elfgren

text: Tutkiessaan ruandalaisen pastorin Francois Bazaramban joukkotuhontasyytteitä hän vietti tutkinnanjohtajana Ruandassa viisi vuotta. Ruandassa ollessaan Elfgren adoptoi kuusi paikallista nuorta. Hän on neljän lapsen isoisä.


title: Uudenseelanninranskalaiset

text: Uudenseelanninranskalaiset ovat Uudessa-Seelannissa asuvia ranskalaisia. Vuoden 2006 tietojen mukaan Uudessa-Seelanissa oli 2 475 Ranskassa syntynyttä ja 3 819 etniseksi ranskalaiseksi taustakseen ilmoitanutta henkilöä.


title: Uudenseelanninranskalaiset

text: Ensimmäinen ranskalainen Uudessa-Seelanissa oli kapteeni Jean François Marie de Surville, joka oli "St Jean Baptiste"-laivan päällikkönä sen ollessa kauppatutkimusmatkalla alueella vuonna 1769. Hän purjehti "Doubtless Bayhin", josta hän kuitenkin lähti vihamielisten maorien takia. Vuonna 1772 "Mascarin" laiva kävi Uudessa-Seelanissa kapteeninaan Marion du Fresne. Laivan miehistö kävi kauppaa paikallisten kanssa ja tekivät tieteellisiä havaintoja alueesta. Maorit surmasivat du Fresnen ja hänen miehistönsä pari viikkoa heidän paikalle tulemisensa jälkeen heidän ilmeisesti suututettuaan maorit epäselvästä syystä. Louis Isidore johti ensimmäistä puhtaasti tieteellistä tutkimusmatkaa Uuteen-Seelantiin vuonna 1824 laivalla "Coquille". Hänen mukanaan oli Jules Sébastien César Dumont d'Urville, joka teki oman tutkimusretkensä alueelle vuonna 1827. Ranskalaiset valaanpyytäjät tulivat Uuteen-Seelantiin 1830-luvulla ja perustivat joitakin siirtokuntia. Jean Baptiste François Pompallier teki katolilaista lähetystoimintaa Uudessa-Seelanissa vuodesta 1838. Hänestä tuli Uuden-Seelanin ensimmäinen piispa ja hän johti paikallista katolilaista kirkkoa seuraavat 30 vuotta. Ranskalaiset lähetyssaarnaajat käännyttivät kymmenessä vuodessa noin 5 000 paikallista. Vuonna 1838 Jean François Langlois perusti ranskalaisen siirtokunnan maoreilta ostetuille maille Akaroaan. Vuonna 1840 siirtokuntaan saapui laiva "Comte de Paris" mukanaan 53 siirtolaista. Ranskalaisten toimet huolestuttivat Britanniaa, joka kiihdytti omia toimiaan alueella. Britannia julisti omistavansa Eteläsaaren Akaroan siirtokunta mukaan luettuna 17. kesäkuuta 1840. Vuonna 1843 siirtokunnassa asui 69 ranskalaista, 86 brittiä ja muutamia maoreja ja saksalaisia. Ranskalaiset sulautuivat myöhemmin muuhun väestöön. Myöhemmin ranskalaisia tuli kultakuumeen myötä 1870-luvulla. Vuonna 1881 saavutettiin ranskalaisen siirtolaisuuden huippuvuosi, jolloin maahan saapui 848 ranskalaista. Määrä ei tuosta luvusta kohonnut sataan vuoteen. Vuosien 1991 - 2006 välillä Ranskassa syntyneiden määrä kolminkertaistui 858:ta 2 475:een. Suurin osa ranskalaisista siirtolaisista on asettunut Aucklandiin ja Wellingtoniin.


title: Uudenseelanninranskalaiset

text: Huolimatta ranskalaisten siirtolaisten suhteellisen vähäisestä määrästä heillä on ollut suuri vaikutus Uusi-Seelantilaiseen kulttuuriin. Ranskalaisten mukana maahan levisi esimerkiksi viini. Ranskaa on opetettu kouluissa jo koulujen alusta lähtien. Vuonna 2001 ranskan kieli on suurin Uuden-Seelannin kielistä englannin, maorin ja samoan jälkeen. Ranskalaisten edustusjärjestönä on toiminut vuonna 1908 perustettu "Cercle Français", joka muutti nimensä muotoon "Alliance Française" vuonna 1984. Järjestöllä on 11 alajärjestöä joihin kuuluu noin 2 500 jäsentä.


title: Afganistaninuunilintu

text: Afganistaninuunilintu ("Abrornis subviridis") on aasialainen uunilintujen heimoon kuuluva varpuslintu. Laji pesii Afganistanin koillisosassa sekä Luoteis-Pakistanissa. William Edwin Brooks kuvaili lajin holotyypin Intian Uttar Pradeshin Etawahista ja Kanpurista vuonna 1872.


title: Hōein maanjäristys 1707

text: Hōein maanjäristys vuonna 1707 on Japanin historian toiseksi suurin maanjäristys. Voimakkain maanjäristys oli Tōhokun maanjäristys 2011. Järistys tapahtui 28. lokakuuta 1707 klo 14.00, ja se aiheutti tuhoa Lounais-Honshussa, Shikokussa, ja Kaakkois-Kyūshūssa. Järistyksen voimakkuus oli 8,6 Richterin asteikolla. Maanjäristyksessä ja sitä seuranneessa tsunamissa kuoli yli 5 000 ihmistä. Järistys saattoi myös vaikuttaa Fuji-tulivuoren viimeisimmän purkauksen alkamiseen. Fuji purkautui 49 päivää maanjäristyksen jälkeen.


title: Hōein maanjäristys 1707

text: Honshun etelärannikko kulkee pitkin Nankain vajoamaa, joka on Filippiinien meren laatan ja Euraasian laatan alityöntö-kohdassa. Laattojen liike aiheuttaa useita maanjäristyksiä.


title: Hōein maanjäristys 1707

text: Maanjäristyksessä tuhoutui 29 000 taloa ja kuoli yli 5 000 henkilöä. Järistys aiheutti ainakin yhden maanvyörymän Shizuokassa.


title: Hōein maanjäristys 1707

text: Maanjäristyksen seurauksena syntyi myös tsunami Kōchin kaakkoisrannikolle. Aaltojen korkeus oli 7,7–10 metriä.


title: Hōein maanjäristys 1707

text: On myös merkkejä siitä, että maanjäristyksen aiheuttamat muutokset maankuoren jännitteissä voivat tietyissä tilanteissa johtaa tulivuorten purkautumiseen ja on arveltu, että maanjäristys saattoi aiheuttaa tulivuori Fujin purkautumisen 49 päivää myöhemmin.


title: Bundesvision laulukilpailu

text: Bundesvision laulukilpailu () on vuosittainen Saksassa järjestettävä laulukilpailu, jonka on luonut saksalainen TV-persoona Stefan Raab vuonna 2005.


title: Bundesvision laulukilpailu

text: Jokaisen kuudentoista Saksan osavaltion edustuskappaleen valitsevat alueelliset radioasemat. Kappaleet esitetään televisiossa, ja suosituin kappale voittaa kilpailun. Äänestäminen kilpailussa onnistuu tekstiviesteillä ja soittamalla. Formaatti perustuu hieman Eurovision laulukilpailuun, ja sen säännöillä pyritään edistämään saksankielistä musiikkia, sillä kappaleiden sanoista vähintään 50 % pitää olla saksaksi.


title: Bundesvision laulukilpailu

text: Järjestäjä: König Pilsener Arena, Oberhausen, Nordrhein-Westfalen, 12. helmikuuta 2005


title: Bundesvision laulukilpailu

text: Järjestäjä: Rittal Arena, Wetzlar, Hessen, 9. helmikuuta 2006


title: Bundesvision laulukilpailu

text:
Järjestäjä: Tempodrom, Berliini, 9. helmikuuta 2007
Järjestäjä: TUI Arena, Hannover, Ala-Saksi, 14. helmikuuta 2008


title: Bundesvision laulukilpailu

text: Järjestäjä: Metropolis-Halle, Potsdam, Brandenburg, 13. helmikuuta 2009


title: Bundesvision laulukilpailu

text: Järjestäjä: Max-Schmeling-Halle, Berliini, 1. lokakuuta 2010


title: Bundesvision laulukilpailu

text: Järjestäjä: Lanxess Arena, Köln, Nordrhein-Westfalen, 29. syyskuuta 2011


title: Bundesvision laulukilpailu

text: Järjestäjä: Max-Schmeling-Halle, Berliini, 28. syyskuuta 2012


title: Koillinen suurpiiri

text: Koillinen suurpiiri () on Helsingin kaupungin koillisten kaupunginosien suuralue. Se kattaa viisi kaupungin suunnittelun, hallinnon ja palvelutuotannon peruspiiriä: Latokartanon, Pukinmäen, Malmin, Suutarilan, Puistolan ja Jakomäen.


title: Koillinen suurpiiri

text: Suurpiirin länsirajana on Vantaanjoki, itärajana Vanhankaupunginlahdelta Kivikkoon johtava viheralue. Pohjoisessa peruspiiri rajoittuu Vantaaseen, ja raja kulkee osan matkastaan Keravanjokea pitkin. Suurpiirin kautta kulkevat päärata ja Lahdenväylä sekä Kehä I ja Kehä III. Nykyisen suurpiirin alue liitettiin Helsinkiin suuressa alueliitoksessa vuonna 1946. Sitä ennen se oli kuulunut Helsingin maalaiskuntaan.


title: Koillinen suurpiiri

text: Suurpiirin aluetta nimitetään toisinaan myös "Matapupu"-alueeksi. Nimi on muodostettu akronyyminä nimistä Malmi, Tapanila, Pukinmäki ja Puistola, ja alueella on aikoinaan ilmestynyt myös Matapupu-niminen paikallislehti.


title: Koillinen suurpiiri

text: Kussakin Koillisen suurpiirin viidessä peruspiirissä on yksi tai useampia osa-alueita:


title: Koillinen suurpiiri

text: Helsingin virallisen aluejaon mukaan koillinen peruspiiri jaetaan myös viiteen kaupunginosaan, jotka ovat Viikki, Pukinmäki, Malmi, Tapaninkylä, Suutarila ja Suurmetsä. Näistä Pukinmäki ja Suutarila ovat alueeltaan samat kuin samannimiset peruspiirit. Viikin kaupunginosa käsittää Latokartanon peruspiirin lukuun ottamatta Pihlajämäkeä, joka kuuluu Malmin kaupunginosaan. Malmin kaupunginosaan kuuluu myös Malmin peruspiirin alue lukuun ottamatta Tapanilaa ja Tapaninvainiota, jotka muodostavat Tapaninkylän kaupunginosan. Suurmetsän kaupunginosan muodostavat Puistolan ja Jakomäen peruspiirit yhdessä.


title: Assaminuunilintu

text: Assaminuunilintu ("Seicercus cantator") on aasialainen uunilintujen heimoon kuuluva varpuslintu. Nimialalaji "cantator" pesii Intian koillisosassa, Nepalin itäosassa, Bhutanissa, Bangladeshin kaakkoisosassa sekä mahdollisesti Myanmarin pohjoisosissa. Alalaji "pernotus" elää Laosin pohjois- ja keskiosissa. Samuel Tickell kuvaili lajin holotyypin Intian Länsi-Bengain Barabhumista vuonna 1833.


title: USS Forrestal (CVA-59)

text: USS Forrestal (runkonumero CV-59) oli Yhdysvaltain laivaston Forrestal-luokan lentotukialus ja samalla luokkansa nimikkoalus. Valmistuessaan vuonna 1955 se ohitti "Shinanon" maailman suurimpana lentotukialuksena, minkä lisäksi se oli ensimmäinen alusta asti suihkuhävittäjiä varten suunniteltu lentotukialus.


title: USS Forrestal (CVA-59)

text: Alus tilattiin Newport News Shipbuilding and Dry Dock Companyltä Newport Newsistä Virginiasta, missä köli laskettiin 14. heinäkuuta 1952. Alus laskettiin vesille 11. joulukuuta 1954 kumminaan entisen Yhdysvaltain laivastoministerin James Forrestalin, jonka mukaan alus nimettiin, leski Josephine. Alus otettiin palvelukseen 1. lokakuuta 1955 Norfolkin laivastotukikohdassa Portsmouthissa Virginiassa ensimmäisenä päällikkönään Roy L. Johnson.


title: USS Forrestal (CVA-59)

text: "Forrestal" oli ensimmäiset vuotensa koulutuskäytössä Virginian rannikolla sekä Karibianmerellä. Jaksoon kuului erityisesti aluksen lentäjien koulutus toimimaan aluksella. Vuodenvaihteessa 1955-1956 aluksella palveli kaksi HU-2 Det 42:n Piasecki Vertol UH-25B Retrievers -helikopteria, joiden tehtävänä oli pelastaa mereen laskeutuneet lentäjät. Saman aikaisesti aluksella oli kaksi McDonnell Douglasin A-4 Skyhawkia ja muutama Beech TC-45J Kansan -lentokonetta, joilla lentäjät suorittivat tukialuslentoja. Hieman uudenvuoden jälkeen alukselle siirrettiin yksitoista VF-41 laivueen McDonnell Douglas F-2C Banshee -hävittäjää, joihin liittyi VA-42 laivueen neljätoista Douglas A-1H Skyraider -rynnäkkökonetta ja yksi Kansan sekä VA-86 laivueen kolmetoista Vought F7U-3M Cutlass -syöksypommittajaa. Laivueet muodostivat aluksella palvelleen ensimmäisen lentorykmentin ().


title: USS Forrestal (CVA-59)

text: Lentorykmentin komentaja Ralph L. Werner teki 3. tammikuuta 1956 ensimmäisen lentokoneella tehdyn laskeutumisen "Forrestalille" aluksen matkatessa Norfolkista itään, kun hän teki ensin kolme läpilaskua ja lopulta normaalin laskeutumisen North American F-1C Fury -hävittäjällä. Hieman myöhemmin hän teki samalla lentokoneella ensimmäisen katapulttinousun alukselta. Toisen laskun teki samanlaisella koneella VF-21:n laivueenpäällikkö William M. Harnish. Kumpikin kone oli maalattu valkoisiksi ja harmaiksi laivaston uuden atomiajan "anti-flash" -maalauksen mukaisesti.


title: USS Forrestal (CVA-59)

text: "Forrestal" lähti 24. tammikuuta Karibialle Guantanamon tukikohtaan Kuubaan, jossa se sai suoritettua osan testeistään palaten Norfolkiin 28. maaliskuuta. Alus sai päätökseen vastaanottotestit 23. -27. huhtikuuta ja se siirrettiin 4. toukokuuta telakalle havaittujen vikojen korjaamiseksi muun muassa aluksen alkuperäiset potkuriakselit vaihdettiin ja raporttien mukaan korjaukset paransivat merkittävästi aluksen suorituskykyä.


title: USS Forrestal (CVA-59)

text: "Forrestal" osallistui Suezin kriisiin.


title: USS Forrestal (CVA-59)

text: Aluksella 29. kesäkuuta 1967 riehunut tulipalo vaati 134 merimiehen ja lentäjän hengen. Palo johtui lentokannella vahingossa lauenneesta Zuni Mk.32 -raketista, mikä aiheutti kokonaisen räjähdysten sarjan.


title: USS Forrestal (CVA-59)

text: Kaikkiaan 277 aluksella palvellutta henkilöä menetti syystä taikka toisesta henkensä sen palvelusuran aikana.


title: USS Forrestal (CVA-59)

text: Alus poistettiin käytöstä 38 palvelusvuoden jälkeen vuonna 1993. Se saapui 18. helmikuuta 2014 romuttamolle Texasiin, missä 15. joulukuuta 2015 romutus oli saatu päätökseen. "Forrestalin" ahterikyltti on nähtävissä National Naval Aviation Museum -museossa Pensacolassa Floridassa.


title: Kvanttikosmologia

text: Kvanttikosmologia on teoreettisen fysiikan ala, joka yrittää tutkia kvanttimekaniikan vaikutusta universumiin tai sen aikaiseen vaiheeseen, erityisesti hetkiin alkuräjähdyksen jälkeen. Monista yrityksistä huolimatta, kuten esimerkiksi Wheeler–DeWitt-yhtälöstä, tutkimuskenttä pysyy pikemminkin spekulatiivisena kvanttigravitaation haarana. Tärkeä ongelma alalla on fyysisen informaation alkuperä universumissa.


title: Bambu-uunilintu

text: Bambu-uunilintu ("Seicercus umbrovirens") on itäafrikkalainen uunilintujen heimoon kuuluva varpuslintu. Sen esiintymisalue käsittää Afrikan itäosan Eritreasta ja Sudanista Tansaniaan, sekä ulottuu mantereen keskiosiin Burundiin, Ruandaan ja Kongon itäosiin. Alalaji "yemenensis" elää Saudi-Arabian lounaisosissa ja Länsi-Jemenissä. Lajista tunnetaan kaikkiaan yhdeksän alalajia. Eduard Rüppell kuvaili lajin holotyypin Etiopian Semienin provinssista vuonna 1840.


title: Brașovin Musta kirkko

text: Brașovin Musta kirkko (, , ) on suuri goottilainen kirkkorakennus, joka sijaitsee Romanian Transilvaniassa Brașovin kaupungin keskustassa. Sen seurakunta on evankelis-luterilainen. Kirkko on alun perin rakennettu paikallisten saksien tarpeisiin ja katoliseksi. Sen alkuperäinen nimi oli Pyhän Marian kirkko ( ). Rakennus tuhoutui pahoin tulipalossa vuonna 1689, mistä nykyinen nimi juontuu. Säilyneiden asiakirjojen mukaan kirkon ensimmäisiä pappeja on ollut "Thomas", jonka kuolinvuosi oli 1410.


title: Brașovin Musta kirkko

text: Kirkon rakentamispäätös on tehty luultavimmin vuonna 1377, vakava rakennustyö on alkanut vuonna 1384 ja päättynyt 1477. Paikallisen legendan mukaan saksalainen pikkupoika on moittinut bulgarialaisia muurareita väittäen yhtä seinää vinoksi, mistä sovitukseksi muuan muurari oli heittänyt pojan alas ja muurannut hänet sitten kirkon kiviseinään. Tulipalon jälkeisessä korjaustyössä on apuna tiettävästi ollut muurareita silloisesta Danzigin hansakaupungista, koska paikallisilla rakentajilla ei ollut kokemusta valtavien holvikaarien teosta.


title: Brașovin Musta kirkko

text: Kirkko on kolmilaivainen basilika. Sen holvit ovat kuitenkin pikemmin barokkia kuin gotiikkaa. Musta kirkko on Kaakkois-Euroopan suurimpia goottilaisen arkkitehtuurin luomuksia 1300–1400-luvuilta. Pituudeltaan se on 89 metriä, leveydeltään 25–38 metriä ja korkeudeltaan 42 metriä. Tornin korkeus on risteineen 65 metriä. Kuulijoita mahtuu 5 000 henkeä.


title: Brașovin Musta kirkko

text: Kirkko ei ole kuuluisa vain mitoiltaan. Sen kellot ovat maan suurimmat, suurin pronssikello painaa kuusi tonnia. Interiööri on koristeltu pyhimyspatsain ja sisällä on myös maan mittavin itämaisten mattojen kokoelma.


title: Brașovin Musta kirkko

text: Kirkon alkuperäiset urut rakensi Carl August Buchholz Berliinistä 1860-luvulla. niihin tuli neljä sormiota 56 koskettimella ja yksi jalkio 27 koskettimella. Urkujen vihkiäisissä Buchholz improvisoi sekä esitti Friedrich Schneiderin ja Johann Lucas Hedwigin kantaatteja. Urut restauroitiin vuoden 2000 vaiheilla. Silloin kaikki 3 993 pilliä, suurin noin 13-metrinen, otettiin alas ja korjattiin. Toiset urut rakensi Carl Hesse. Niihin tuli sormio ja jalkio sekä 8 äänikertaa. Ne on restauroitu 1997. Urkuri Victor Bickerich aloitti harjoittelunsa Brașovin kirkossa 1953, samoin myöhemmin urkuri Hans Eckart Schlandt.


title: Nikola Kalinić

text: Nikola Kalinić (s. 5. tammikuuta 1988 Solin) on kroatialainen jalkapalloilija, joka edustaa Serie A:ssa pelaavaa Milania lainalla Fiorentinasta. Pelipaikaltaan molempijalkainen Kalinić on hyökkääjä.


title: Nikola Kalinić

text: Kalinić debytoi 1. HNL:ssä ja pelasi lainaseurassaan omistajaseuraansa Hajduk Splitia vastaan marraskuussa 2005. Hän jäi nuoren ikänsä vuoksi vähälle peliajalle NK Istra 1961 -seurassa, mutta teki 12 ottelussa kolme maalia. Tämän jälkeen hän siirtyi lainalle HNK Šibenikiin, missä hän pelasi kahdeksan ottelua.


title: Nikola Kalinić

text: Kalinić palasi Hajduk Splitiin sopeuduttuaan Kroatian liigaan. Hän oli 17 liigamaalillaan kauden 2007–2008 sarjan toiseksi paras maalintekijä. Hän pelasi seurassa vuoteen 2009 ja teki 59 pelaamassaan liigaotteleussa 32 maalia.


title: Nikola Kalinić

text: Läpimurtokauden jälkeen Kalinić oli viikon koeajalla englantilaisessa Portsmouthissa. Häntä linkitettiin vahvasti myös Blackburn Roversiin. Siirto Roversiin varmistui elokuussa 2009. Sopimus oli lopulta neljävuotinen ja arvioitu palkka oli 6 miljoonaa puntaa. Kalinićin debyytti seurassa viivästyi, koska Rovers varmisti siirron vasta 13. elokuuta. Hän debytoi seurassa Sunderlandia vastaan ja teki ensimmäisen maalinsa liigacupissa Peterborough Unitedia vastaan. Hän teki ensimmäisen Valioliiga-maalinsa voitollisessa ottelussa Wigan Athleticia vastaan. Vaikka hän teki Valioliigassa vain kaksi maalia, liigacupissa ja FA Cupissa syntyi yhteensä viisi osumaa.


title: Nikola Kalinić

text: Kauden 2010–2011 avausottelussa Evertonia vastaan Kalinić teki joukkueensa 1–0-voittomaalin.


title: Nikola Kalinić

text: Roversin jälkeen Kalinić on pelannut Ukrainan liigaa FK Dnipron riveissä sekä Italian Serie A:ta Fiorentinassa.


title: Nikola Kalinić

text: Milan hankki Kalinićin Fiorentinasta lainalle neljän vuoden mittaisella sopimuksella. Milanilla on sopimuksessa ostovelvoite, jolloin sen tulee kauden 2017–2018 päättyessä ostaa Kalinić 20 miljoonalla eurolla.


title: Nikola Kalinić

text: Kalinić on edustanut Kroatian useiden ikäluokkien maajoukkueita. Hänet kutsuttiin EM-kisojen 2008 karsintoihin, jotka jäivät kuitenkin väliin loukkaantumisen vuoksi. Tästä huolimatta hän sai paikan maajoukkueen kokoonpanosta EM-turnauksesta, joissa hän pelasi yhdessä ottelussa.


title: Nikola Kalinić

text: Kalinić debytoi maajoukkueessa toukokuussa 2008 Moldovaa vastaan. Marraskuussa 2010 Kalinić teki ensimmäisen maajoukkuemaalinsa Maltaa vastaan 2012 EM-kilpailujen karsinnoissa.


title: Burjatianuunilintu

text: Burjatianuunilintu ("Seicercus plumbeitarsus") on itäaasialainen uunilintujen heimoon kuuluva varpuslintu. Sen esiintymisalue ulottuu Siperian itäosista Venäjän kaakkoiskolkkaan ja Sahalinille, Koillis-Mongoliaan, Koillis-Kiinaan sekä Korean niemimaan pohjoisosiin. Burjatianuunilintu on tavattu Suomessa Mustasaaressa lokakuun alussa 2002. Robert Swinhoe kuvaili lajin holotyypin Kiinasta, Takun ja Pekingin väliltä vuonna 1861.


title: Mika Malinen

text: Mika Malinen (s. 30. syyskuuta 1964 Lahti) on suomalainen jalkapallovalmentaja ja entinen jalkapallomaalivahti.


title: Mika Malinen

text: Malinen on FC Kuusysin kasvatti. Hän pelasi Kuusysissä aina 17-vuotiaaksi asti, jolloin hän siirtyi Lahden Reippaan riveihin kaudeksi 1982. Malinen pelasi Lahden Reippaassa kaksi kautta ja siirtyi Tampereen Ilvekseen Reippaan pudottua I divisioonaan. Malinen pääsi heti Ilveksessä torjuntatöihin vuoden 1984 Euroopan Cupin otteluissa italialaista Juventusta vastaan. Samana vuonna hän oli voittamassa Ilveksessä SM-pronssia ja vuotta myöhemmin SM-hopeaa. Hopeakaudella Malinen rikkoi Ismo Korhosen nollaputken pelaten kuusi peräkkäistä nollapeliä.


title: Mika Malinen

text: Pelaajauransa jälkeen Malinen on toiminut Tampere Unitedissa maalivahtivalmentajana 1999–2000 ja 2009 ja apuvalmentajana 2001–2005, Ilveksessä valmennuspäällikkönä 2006–2010 sekä B-juniorien valmentajana 2011. Tämän jälkeen samana syksynä Malisen ilmoitettiin siirtyvän Valeri Popovitšin seuraajaksi Ilveksen päävalmentajaksi. Hän nosti seuran kaudella 2012 Kakkosesta Ykköseen. Ilves ei käyttänyt Malisen optiota kauden 2014 jälkeen.


title: Frederick Wolters

text: Augustus Frederick "Fred" Wolters (14. kesäkuuta 1904 San Francisco – 29. joulukuuta 1990 San Leandro) oli yhdysvaltalainen maahockeypelaaja ja olympiamitalisti. Hän pelasi puolustajana ja oli mukana maansa pronssia voittaneessa joukkueessa Los Angelesin olympialaisissa 1932. Wolters pelasi turnauksessa yhden ottelun.


title: Moninkertaiset historiat

text: Moninkertaisten historioiden (tai monet historiat, engl. "multiple histories") käsite liittyy läheisesti kvanttimekaniikan monimaailmatulkintaan. Samaan tapaan kuin monimaailmatulkinta pitää mahdollisten tulevaisuuksien olemassaoloa totena, moninkertaisten historioiden teoria purkaa tämän ajassa pitäen monia menneiden historioiden mahdollisuuksia totena.


title: Moninkertaiset historiat

text: Tämän käsitteen esitteli Richard Feynman, jonka polkuintegraali on integroitu käsittämään kaikki mahdolliset historiat.


title: Moninkertaiset historiat

text: Moninkertaisten historioiden ideaa on myös sovellettu kosmologiaan. Teoreettisessa tulkinnassa, jossa universumilla on moninkertaiset mahdolliset kosmologiat ja joissa järkeily takaperin universumin nykytilasta mahdollisten kosmisten historioiden kvanttisuperpositioon on relevanttia.


title: Ratzeburg

text: Ratzeburg on kaupunki Schleswig-Holsteinin osavaltiossa Pohjois-Saksassa. Kaupunki sijaitsee Lauenburgin luonnonpuiston alueella ja osa siitä on Ratzeburg See nimisen järven ympäröimänä. Ratzeburg on Lauenburgin piirikunnan pääkaupunki, ja sen pinta-ala on yhteensä 30.29 neliökilometriä ja asukasluku 13 694 vuoden 2010 alussa.


title: Ratzeburg

text: Saksalainen kuvanveistäjä ja näytelmäkirjailija Ernst Barlach (1870-1938) asui ja kävi koulua Ratzeburgissa, jonne hän on myös haudattuna.


title: Kenneth Welsh

text: Kenneth Welsh, CM (s. 30. maaliskuuta 1942 Edmonton, Alberta, Kanada) on kanadalainen elokuva- ja televisio-näyttelijä. Lukuisten elokuvien lisäksi hän on näytellyt myös tv-sarjassa "Twin Peaks" Windom Earlen roolin.


title: Kenneth Welsh

text: Kenneth Welsh on saanut "Member of the Order of Canada" -arvonimen ansioistaan näyttelijänä vuonna 2004.


title: Yönkuningatar

text: Yönkuningatar ("Selenicereus grandiflorus") on Karibialta ja Väli-Amerikasta kotoisin oleva kaktuskasvien heimon yökaktuksiin kuuluva mehikasvi. Laji on viljelyssä harvinainen sillä useimmat yönkuningattarina viljellyistä kasveista ovat oikeammin lajia yönprinsessa ("Selenicereus pteranthus") tai hybridejä.


title: Yönkuningatar

text: Laji on hyvin muunteleva. Kiipeilevät tai roikkuvat, joskus maatapitkin ryömivät 1-3 senttimetriä paksut varret kasvavat jopa 10 metriä pitkiksi. Särmiä tavallisimmin 7–8, joskus vähemmän tai enemmän. Naulamaiset piikit ovat tavallisimmin 4–12 millimetriä pitkiä, joskus lyhyempiä. Areoleista kasvaa valkeaa tai kellertävää villaa. Lajityypillistä on piikkien putoaminen vanhoista varsista. Laji kukkii vain öisin ja kukin kukka on auki ainoastaan yhden yön. Kukat ovat 18–25 senttimetriä pitkiä ja 15–20 cm leveitä. Kukkaperät ovat karvaisia ja piikikkäitä. Teriön ulommat lehdet vaihtelevat keltaisesta pronssin- tai lohenväriseen, sisemmät puhtaan valkoiset. Tuoksu muistuttaa usein vaniljan tai appelsiininkukkaa, joidenkin mukaan valkonarsissin ("Narcissus poëticus") tuoksua. Syötävä hedelmä on punainen, pyöreä, karvainen ja piikikäs.


title: Yönkuningatar

text: Lajista erotetaan neljä alalajia:


title: Yönkuningatar

text: Laji muistuttaa yönprinsessaa ("Selenicereus pteranthus"), mutta eroaa särmien lukumäärältään ja piikeiltään. yönkuningattarella on tavallisimmin 7–8 särmää ja usein vanhemmista rungoista irtoavat 4–12 mm pitkät piikit. "S. pteranthuksella" puolestaan särmiä on 4–5 ja lyhyet 1–2 mm mustat, alaosasta leveämmät piikit pysyvät kiinni vanhemmissakin rungoissa. Kukat ovat lähestulkoon identtisiä eikä niitä voida käyttää lajinmääritykseen. Toinen melko tavallinen laji, "Selenicereus coniflorus", on kuin "S. pteranthus" mutta pidemmillä, usein 1,5 cm pitkillä piikeillä. "S. coniflorus" on luultavasti edellä mainittujen lajien hybridi.


title: Yönkuningatar

text: Jopa muita yöllä kukkivia kaktuslajeja, kuten tuoksulehtikaktusta ("Epiphyllum oxypetalum") tai tarhametsäkaktusta ("Hylocereus undatus"), kutsutaan joskus yönkuningattariksi.


title: Yönkuningatar

text: Yönkuningatarta käytetään homeopatiassa ja sitä on pidetty myös lemmenrohtona.


title: Yönkuningatar

text: Laji on melko helppohoitoinen, viihtyy lämpimämmässä kuin "S. pteranthus". Mullan tulee olla humuspitoista ja läpäisevää. Kesäaikaan kastellaan runsaastikin, talvella multa on pidettävä kuivana. Talvella pidettävä viileässä, noin 12–15 °C on sopiva. Lämpötilanvaihtelut yön ja päivän välillä ovat eduksi kunhan lämpötila ei laske alle 8 celsiusasteen. Liian lämpimässä talvehtiminen estää kukinnan. Aurinkoinen tai hieman varjostettu kasvupaikka on sopivin. Keväällä aurinkoinen paikka on tärkeä valon stimuloidessa kasvia kukkimaan. Varsien punertuminen auringossa on tavallista luonnossakin eikä ole kasville vahingollista.


title: Yönkuningatar

text: Tieteellisen nimen synonyymeistä katso Selenicereus grandiflorus Wikispeciesissä.


title: Chinatown (San Francisco)

text: Chinatown on San Franciscossa sijaitseva Pohjois-Amerikan vanhin kiinalaisten asuttama kaupunginosa, joita yleisestikin kutsutaan chinatowneiksi. San Franciscon chinatown perustettiin 1840-luvulla. Se on maailman suurin kiinalaisten keskittymä alue Aasian ulkopuolella. Chinatown sijaitsee San Franciscon keskustassa North Beachin ja Telegraph Hillin vieressä. Se on keskeinen nähtävyys kaupungissa.


title: Vesa Holli

text: Vesa Holli (s. 28. tammikuuta 1963 Tampere) on entinen suomalainen jalkapallomaalivahti.


title: Vesa Holli

text: Holli pelasi juniorivuosinaan Ilves-Kissoissa sekä Tampereen Ilveksessä. Holli nousi 19-vuotiaana edustusjoukkueeseen, jossa hän pelasi SM-sarjan debyyttikaudellaan 11 ottelua Seppo Sairasen toimiessa ykköstorjujana. Holli jatkoi Ilveksen kakkostorjujana, kun Mika Malinen siirtyi Reippaasta Ilvekseen ja oli voittamassa SM-kultaa 1983, vuotta myöhemmin SM-pronssia ja vielä 1985 SM-hopeaa. 1980-luvun lopulla Holli siirtyi hakemaan peliaikaa muun muassa Kemistä ja Vaasasta, mutta palasi välillä Tampereelle. Kahden Ilveksessä vietetyn vuoden jälkeen Holli pelasi Pietarsaaren Jarossa, Rakuunoissa ja KTP:ssä.


title: Vesa Holli

text: Vesa Holli on sukua Harri Hollille, joka oli myös Ilveksen maalivahti 1970-luvulla.


title: Sérgio de Toledo Machado

text: Sérgio de Toledo Machado (s. 24. helmikuuta 1945 Rio de Janeiro) on brasilialainen kilpauransa päättänyt koripalloilija ja olympiamitalisti. Hän edusti seuratasolla Botafogoa ja Vasco da Gamaa. Machado oli mukana maansa pronssia voittaneessa joukkueessa kesäolympialaisissa 1964 ja Pan-Amerikan kisoissa 1975, minkä lisäksi hän saavutti MM-kisoissa yhden hopeisen ja yhden pronssisen mitalin. Hän oli myös Brasilian neljänneksi sijoittuneessa joukkueessa Méxicon olympialaisissa 1968.


title: Apuverbi

text: Apuverbi tarkoittaa merkitykseltään vaillinnaista verbiä, joita käytetään apuna muodostaessa "verbilausekkeita" toisen verbin (ns. pääverbin) infinitiivimuotojen kanssa.


title: Apuverbi

text: Apuverbien avulla voidaan muodostaa niin myönteisiä kuin kielteisiä verbilausekkeita ja lisäksi kysymyslausekkeita.


title: Apuverbi

text: Suomen kielessä apuverbejä ovat "olla" ja "ei".


title: Apuverbi

text: Apuverbeja käytetään muodostettaessa lausekkeita pääverbin infinitiivimuotojen kanssa. Tällaisessa lausekkeessa pääverbi on infinitiivimuodossa ja apuverbi tai kieltoverbi taipuu persoona- ja aikamuodossa.


title: Apuverbi

text: Liittomuodoilla ilmaistaan sekä kieltomuotoa että perfektiä ja pluskvamperfektiä. Kahdessa jälkimmäisessä liittomuotoon kuuluu aina olla- verbi ja kielteisissä lausekkeissa myös kieltoverbi.


title: Apuverbi

text: Tunnukset:


title: Apuverbi

text: -a/-ä


title: Apuverbi

text: -da/-dä


title: Apuverbi

text: -ta/-tä


title: Apuverbi

text: l:n, r:n ja n:n jäljessä:


title: Apuverbi

text: -la/-lä


title: Apuverbi

text: -na/-nä


title: Apuverbi

text: -ra/-rä


title: Apuverbi

text: I Infinitiivistä esiintyy kahta muotoa: lyhyempää ja pitempää. Lyhyempää muotoa pidetään verbin perusmuotona, ja esimerkiksi sanakirjoissa käytetään tätä muotoa. Pitempi muoto on taas translatiivi, johon liittyy aina possessiivisuffiksi. I Infinitiivi esiintyy vain aktiivissa, ei siis passiivissa.


title: Apuverbi

text: Esim. verbi "pelata":


title: Apuverbi

text: Minä osaan "pelata"


title: Apuverbi

text: Esimerkissä lihavoitu verbi on apuverbi ja kursivoitu verbi pääverbi.


title: Apuverbi

text: -e-


title: Apuverbi

text: -de-


title: Apuverbi

text: -te-


title: Apuverbi

text: -le-


title: Apuverbi

text: -ne-


title: Apuverbi

text: -re-


title: Apuverbi

text: II Infinitiivi taipuu kahdessa sijassa, inessiivissä ja instruktiivissa. Inessiivi on sekä aktiivissa että passiivissa, instruktiivi vain aktiivissa.


title: Apuverbi

text: Esim. Verbi "valvoa":


title: Apuverbi

text: Mikäs on "valvoessa".


title: Apuverbi

text: Tunnukset:


title: Apuverbi

text: -ma-


title: Apuverbi

text: -mä-


title: Apuverbi

text: Tätä infinitiivimuotoa käytetään monissa sijamuodoissa: inessiivissä, elatiivissa, illatiivissa, adessiivissa, abessiivissa ja instruktiivissa. Instruktiivimuotoa käytetään myös passiivissa.


title: Apuverbi

text: III Infinitiiviä pidetään vanhahtavana.


title: Apuverbi

text: Esim. Minä olen "syömättä".


title: Apuverbi

text:
-minen
-mis-


title: Apuverbi

text: IV Infinitiivi taipuu vain aktiiviin. Se voi olla kahdessa sijamuodossa: nominatiivissa ja partitiivissa. Useissa tapauksissa nämä toimivat substantiiveina.


title: Apuverbi

text: Esim. Minun on "saaminen" palkkani.


title: Apuverbi


title: Apuverbi

text: ska - aikoa


title: Apuverbi

text: måste - täytyä


title: Apuverbi

text: får* - saada


title: Apuverbi

text: vill* - haluta


title: Apuverbi

text: kan* - osata, voida


title: Apuverbi

text: Ruotsin kielessä apuverbilausekkeissa on ensin apuverbi ja sen jälkeen pääverbi perusmuodossa. Tähdellä merkityt verbit toimivat apuverbien lisäksi myös tavallisina verbeinä, jotka taipuvat muiden verbien tapaan (epäsäännöllisesti). "Måste" voi tarkoittaa myös substantiivia, jolloin sen edessä on alkuartikkeli "ett". Silloin se suomennetaan "pakollinen, pakko".


title: Apuverbi

text: Verbin "måste" kielteinen muoto on usein "behöver inte", mutta erityisesti painottaessa kieltoa voidaan myös sanoa "måste inte".


title: Apuverbi

text: will - aikoa


title: Apuverbi

text: must - täytyä


title: Apuverbi

text: have to - täytyä


title: Apuverbi

text: would - -isi (konditionaali)


title: Apuverbi

text: could - voisi (konditionaali)


title: Apuverbi

text: should - pitäisi (konditionaali)


title: Apuverbi

text: can - osata, voida


title: Apuverbi

text: do - tehdä (kielteiset lausekkeet)


title: Apuverbi

text: Englannissa apuverbilausekkeissa käytetään apuverbien lisäksi pääverbien perusmuotoja. Edellä luetellut apuverbit koskevat "preesensiä" eli nykyhetken aikamuotoa paitsi "would, should" ja "could" konditionaalia. Apuverbiä "do" käytetään yleensä vain kielteisissä lausekkeissa, jolloin niihin lisätään kieltosana not.


title: Apuverbi

text: Esim. I do not (don't) "play" cello.


title: Apuverbi


title: Apuverbi

text: Edellä mainittujen lisäksi englannin kielessä on myös modaaliapuverbejä.


Sue: Vuosikymmenen parhaat levyt 2000–2009 on vuonna 2010 ilmestynyt, Hype Recordsin julkaisema kokoelmalevy, joka perustuu Sue-lehden kriitikoiden valitsemiin vuosikymmenen 2000–2009 parhaisiin suomalaisiin albumeihin. Kokoelman on toimittanut Suen toimittaja Jari Mäkelä.


title: Hazaran kieli

text: Hazaran kieli on Afganistanissa ja sen lähialueilla asuvien hazarojen puhumista iranilaisista murteista käytetty nimitys. Niiden puhujat asuvat Afganistanissa varsinkin maan keskiosassa sijaitsevalla Hazaradžatin vuoristoseudulla, Iranissa Mašhadin ja Quchanin piirikunnissa, Pakistanin länsiosassa sekä muutamissa Turkmenistanin ja Tadžikistanin kylissä. Nykyään hazaroita arvioidaan olevan Afganistanissa 15–20 % väestöstä ja Iranissa yli miljoonaa henkeä. Pakistanissa heitä on noin 600 000.


title: Hazaran kieli

text: Hazarojen arvellaan olevan Afganistanin ja Keski-Aasian 1200–1300-luvuilla miehittäneiden mongolivalloittajien jälkeläisiä. Nykyään he puhuvat lounaisiranilaiseen ryhmään kuuluvia persialais-tadžikkilaisia murteita. Alkuperäinen mongolikieli on sammunut ilmeisesti 1900-luvun loppuun mennessä. Sen perintönä on kuitenkin säilynyt runsaasti mongolilaista substraattivaikutusta. Myös turkkilaiset kielet ovat vaikuttaneet hazaraan voimakkaasti.


title: Hazaran kieli

text: Murteet toimivat yhteisön suullisen kanssakäymisen välineinä. Afganistanissa hazarat käyttävät kirjakielinään daria ja paštua.


title: Peurahiiri

text: Peurahiiri ("Peromyscus maniculatus") on Pohjois-Amerikassa elävä jyrsijä ja yksi heimonsa pienimmistä lajeista. Lajille on ehdotettu myös uutta suomenkielistä nimeä "peurahiiru".


title: Peurahiiri

text: Peurahiiri elää Pohjois-Amerikassa, jossa sen levinneisyysalue ulottuu Tyyneltä valtamereltä Atlantille ja Kanadasta eteläiseen Meksikoon. Se on Pohjois-Amerikan laajimmalle levinnyt jyrsijälaji. Lajista tunnetaan kymmeniä maantieteellisiä populaatioita, jotka joskus luokitellaan alalajeiksi. San Roquen saarella elänyt populaatio ("P. m. cineritius") on todennäköisesti kuollut sukupuuttoon.


title: Peurahiiri

text: Peurahiiren ruumiin pituus on 7-10 cm ja paino 10-35 g. Sen turkki on pitkähkö ja pehmeä, väritys vaihtelee yksilöittäin. Ruumiin takaosan ja kylkien väritys voi olla harmahtavasta punertavan ruskeaan, mutta keskiselkä saattaa olla tummempi. Pään ja ruumiin alaosa on valkoinen tai harmahtava.


title: Peurahiiri

text: Lajille on tyypillistä suuret mustat silmät, isot korvat ja pitkät tuntokarvat.


title: Peurahiiri

text: Lisääntymisaika peurahiirillä riippuu alueesta, se kuitenkin tapahtuu helmi- ja marraskuussa. Naaraan raskaus kestää 23-27 päivää ja poikaset aikuistuvat 2-6 kuukauden iässä riippuen vuodenajasta ja elinalueesta.


title: Peurahiiri

text: Peurahiiret eivät nuku talviunta, mutta saattavat talven tullessa muuttaa ihmisten rakennuksiin.


title: Peurahiiri

text: Peurahiiri käyttää ravinnokseen kasveja, hedelmiä ja siemeniä. Peltojen lähistöllä elävät yksilöt syövät myös viljaa ja maissia. Laji syö hiukan myös eläinperäistä ravintoa, kuten hyönteisiä ja muita selkärangattomia eliöitä. Lajilla on tapana kerätä ravintoa talvivarastoon pesäänsä kuljettaen sen poskipusseissaan.


title: Pinneberg

text: Pinneberg on kaupunki Schleswig-Holsteinin osavaltiossa Pohjois-Saksassa. Pinneberg sijaitsee noin 15 kilometriä Hampurista luoteeseen ja on Pinnebergin piirikunnan pääkaupunki. Sen pinta-ala on 21.54 neliökilometriä ja asukasluku 42 288 vuoden 2010 alussa. Kaupungin väkiluku tuplaantui toisen maailmansodan jälkeen, kun entinen saksankielinen väestö karkoitettiin Puolalle luovutetuista alueista.


title: Baškardi

text: Baškardi (myös "bašakerdi") on Iranin kaakkoisosassa Persianlahden rannikolla sijaitsevalla Bašakerdin alueella puhuttujen iranilaisten murteiden ryhmä.


title: Baškardi

text: Baškardimurteet kuuluvat iranilaisten kielten lounaisryhmään, jonka sisällä ne muodostavat oman selkeästi erottuvan kokonaisuuden. Suurin osa puhujista osaa persiaa, osa mahdollisesti myös naapurikieltä belutšia.


title: SUE CD 8

text: Sue CD 8 on vuonna 2007 ilmestynyt Sue-lehden kokoelmalevy. Sue CD 8 on kahdeksas osa Sue-lehden julkaisemaa Sue-kokoelmalevyjen sarjaa. Levyille valitut yhtyeet ovat lehden linjan mukaisesti sekoitus tuntemattomampia ja kokeilevampia yhtyeitä sekä isompia nimiä.


title: SUE CD 7

text: Sue CD 7 on vuonna 2008 ilmestynyt Sue-lehden kokoelmalevy. "Sue CD 7" on seitsemäs osa Sue-kokoelmalevyjen sarjassa. Levyille valitut yhtyeet ovat lehden linjan mukaisesti sekoitus tuntemattomampia ja kokeilevampia yhtyeitä sekä isompia nimiä.


title: Keskipersian kieli

text: Keskipersian kieli eli pahlavi (myös "pehlevi") on muinaispersian ja nykypersian historiallisesta välimuodosta käytetty nimitys. Sitä puhuttiin noin 200-luvulta lähtien eaa. aluksi Fārsin maakunnassa ja myöhemmin koko sassanidien valtakunnassa, jossa se oli valtion ja zarathustralaisen uskonnon virallinen kieli. Arabien valloitettua Iranin 600-luvulla keskipersia säilyi zarathustralaisten ja Intian parsien kielenä.


title: Keskipersian kieli

text: Keskipersia kuuluu iranilaisten kielten lounaisryhmään. Siitä tunnetaan kaksi varianttia: zarathustralaisen ja laajan maallisen kirjallisuuden kieli sekä manikealaisten käyttämä kirjakieli, joiden välillä on foneettisia ja kieliopillisia eroja. Ne edustavat mahdollisesti eri murteita. Kielessä on havaittavissa parthialaista vaikutusta.


title: Keskipersian kieli

text: Suurin osa säilyneistä keskipersialaisista teksteistä on 500–600-luvuilta. Ne on kirjoitettu pehleviläisellä ja manikealaisella kirjaimistolla, jotka molemmat perustuvat aramealaisiin aakkosiin. Pehleviläisessä kirjoituksessa on runsaasti ideogrammeja, vanhakantaisia kirjoitustapoja ja ligatuureja. Manikealainen kirjoitus on luonteeltaan foneettista. Molemmista puuttuvat lyhyitä vokaaleja osoittavat merkit.


title: Pahlavi

text: Pahlavi voi tarkoittaa ainakin seuraavia:


title: Friedrich Wilhelm von Steuben

text: Friedrich Wilhelm August Heinrich Ferdinand von Steuben (syntymänimeltään Friedrich Wilhelm Ludolf Gerhard Augustin von Steuben, 17. syyskuuta 1730 – 28. marraskuuta 1794), myös nimellä Baron von Steuben, oli preussilainen sotilas, joka palveli kenraalina siirtokuntien armeijassa Yhdysvaltain vapaussodan aikaan. Hän auttoi muun muassa George Washingtonia kouluttamaan joukkojaan brittejä vastaan. Von Steuben kirjoitti "Revolutionary War Drill Manual" -kirjan, joka toimii nykyisen Yhdysvaltain armeijan sotilaskoulutusoppaan pohjana.


title: SUE CD 6

text: Sue CD 6 on vuonna 2005 ilmestynyt Sue-lehden kokoelmalevy. Sue CD 6 on kuudes osa Sue-lehden julkaisemaa Sue-kokoelmalevyjen sarjaa.


title: Kinnulan vaakuna

text: Kinnulan vaakuna on Kinnulan kunnan tunnus. Vaakunan aihe viittaa sekä muotonsa, koronsa että värivalintojensa kautta menneiden aikojen kaskenpolttoon.


title: Kinnulan vaakuna

text: Vaakunan selitys on ”hopeakentässä kolme oksakoroista, musta-punakatkoista vastapalkkia.” Vaakunan on suunnitellut Ahti Hammar, ja Kinnulan kunnanvaltuusto hyväksyi sen kokouksessaan 17. syyskuuta 1958. Sisäasiainministeriö vahvisti vaakunan käyttöön 2. tammikuuta 1959.


title: SUE CD 5

text: Sue CD 5 on vuonna 2004 ilmestynyt Sue-lehden kokoelmalevy. Sue CD 5 on viides osa Sue-lehden julkaisemaa Sue-kokoelmalevyjen sarjaa.


title: SUE CD 4

text: Sue CD 4 on vuonna 2003 ilmestynyt Sue-lehden kokoelmalevy. Sue CD 4 on neljäs osa Sue-lehden julkaisemaa Sue-kokoelmalevyjen sarjaa.


title: SUE CD 3

text: Sue CD 3 on vuonna 2002 ilmestynyt Sue-lehden kokoelmalevy. Sue CD 3 on kolmas osa Sue-lehden julkaisemaa Sue-kokoelmalevyjen sarjaa.


title: Avestan kieli

text: Avestan kieli (aikaisemmin myös "zend") on zarathustralaisuuden pyhässä kirjassa Avestassa käytetyn kuolleen iranilaisen kielen nimitys. Intian parsit kutsuvat sitä "pehleviksi".


title: Avestan kieli

text: Avestan kieli on vanhin tunnettu iranilainen kirjakieli. Se sisältää sekä länsi- että itäiranilaisia aineksia. Tekstien katsotaan yleensä syntyneen Keski-Aasiassa tai Khorasanin maakunnassa. Avesta jakautuu kahteen historialliseen kielimuotoon: "gathaan", jolla on kirjoitettu Zarathustran laatimina pidetyt hymnit, sekä nuorempaan avestan kieleen. Ne perustuvat ilmeisesti eri murteisiin.


title: Avestan kieli

text: Avesta on kodifioitu varsin myöhään, sassanidien hallituskaudella 300-luvun lopussa tai 500-luvun puolivälissä. Tuolloin sen jo kuollutta kieltä käytettiin vain zarathustralaisten jumalanpalveluksessa. Kodifikaation yhteydessä Avestaa varten laadittiin erityinen keskipersiaan perustuva kirjaimisto, joka sisältää noin 50 merkkiä. Vanhimmat säilyneet käsikirjoitukset ovat 1200–1300-luvuilta.


title: Avestan kieli

text: Avestalainen kirjaimisto poistui käytöstä 600-luvulla Persian käännyttyä islaminuskoon. Myöhemmin avestaa on kirjoitettu arabialaisilla tai gudžaratilaisilla kirjaimilla.


title: Urheilumuseon kirjasto

text: Urheilumuseon kirjasto on urheilun historiaan ja nykypäivään keskittynyt tutkimuskirjasto, joka luokitellaan kansallisessa kirjastoverkossa erikoiskirjastoksi. Kirjasto on kaikille avoin käsikirjasto, jonka aineistoa voi tutkia maksutta.


title: Urheilumuseon kirjasto

text: Kirjasto toimii Olympiastadionin peruskorjauksen ajan väistötiloissa Helsingin Sörnäisissä osoitteessa Vanha Talvitie 3 C.


title: Urheilumuseon kirjasto

text: Kirjasto perustettiin vuonna 1945, mutta kokoelman kartutus alkoi jo 1900-luvun alussa naisvoimistelua käsittelevästä aineistosta. Vuonna 1902 Suomen naisvoimistelun äidiksikin kutsuttu Elin Kallio esitti ajatuksen alan kirjallisuuden kokoamisesta. Vuonna 1904 kirjastohanke nostettiin esille Viipurin voimistelupäivillä, jolloin se sai innostuneen vastaanoton ja kouluneuvos Anni Collan nimettiin vastaamaan kirjaston hoidosta ja kokoelman kartuttamisesta. Collan paneutui kirjastonhoitoharrastukseensa täysipainoisesti ja kirjastoa pidetäänkin juuri Collanin aikaansaannoksena. Kirjastonhoitajan tehtävät Collan jätti vuonna 1952.


title: Urheilumuseon kirjasto

text: Kirjaston alkuvuosina kirjat oli sijoitettu Collanin asuntoon Helsingissä ja kokoelman kasvaessa lisätilaa vuokrattiin talon kellarista. Olosuhteet kellarissa eivät kuitenkaan täyttäneet alan standardeja, joten 1 750 niteen kokoelma päätettiin vuonna 1921 siirtää ”Liikuntakasvatuskirjasto, Bibliotek för fysisk fostran” -nimiseksi kokonaisuudeksi Helsingin yliopiston kirjastoon. Liikuntakasvatuskirjaston kokoelma (noin 3 500 nidettä) kasvoi merkittävästi, kun Valtion urheilulautakunnan (VUL) vasta perustetun kirjaston kokoelma sijoitettiin samoihin tiloihin vuonna 1927.


title: Urheilumuseon kirjasto

text: Urheilumuseon toimintaa ylläpitävä Suomen Urheilumuseosäätiö perustettiin vuonna 1938, ja nykyinen kirjasto alkoi muotoutua, kun museolle ja kirjastolle osoitettiin tilat Olympiastadionin siipirakennuksesta. Aluksi kirjaston kokoelman muodostivat Valtion urheilu- ja voimistelulautakunnan kokoelma (noin tuhat nidettä) sekä Ivar Wilskmanin yli 400 kirjaa. Myös Liikuntakasvatuskirjasto liitettiin kirjaston kokoelmaan jatkosodan jälkeen, sillä se oli ollut ehtona, kun Urheilumuseo järjesti kokoelmien evakuoinnin Karkun ja Sipoon kirkkoihin sekä Alkon varastoon Helsingin pommitusten aikaan talvella 1944. Näistä kokoelmista muodostunut Suomen Urheilukirjasto avasi ovet yleisölle maaliskuussa 1946.


title: Urheilumuseon kirjasto

text: 1960-luvulla toteutettiin kirjaston ja museon tilojen laajennus, minkä vuoksi kirjasto oli vuosina 1963–1964 suljettuna 11 kuukautta. Toisen kerran kirjaston tiloja laajennettiin huomattavasti vuonna 1982–1983, ja uusiin tiloihin kirjasto palasi oltuaan evakossa Helsingin yleisurheilun MM-kilpailujen tieltä. Viimeisin kirjaston laajennus toteutettiin vuosina 1991–1992, jolloin koko Olympiastadion peruskorjattiin vuoden 1994 yleisurheilun EM-kilpailuja varten.


title: Urheilumuseon kirjasto

text: Vuonna 1977 kirjasto sai ensimmäisen päätoimisen kirjastonhoitajan. Kirjaston henkilöstöresursseja lisättiin merkittävästi vuonna 1986, jolloin kirjaston tietopalvelu aloitti toimintansa. Tietopalvelun rooli kirjaston toiminnassa on korostunut 1990-luvun puolivälistä alkaen ja sen tuotoilla on enenevissä määrin rahoitettu kirjaston toimintaa.


title: Urheilumuseon kirjasto

text: Kirjaston tietohallinnossa alettiin hyödyntää mikrotietokoneita vuonna 1985, minkä jälkeen tietotekniikan käyttöä kirjastossa on lisätty tasaisesti. Kirjojen tietokonepohjainen luettelointi aloitettiin vuonna 1991 ja vuonna 2005 käyttöön otettu verkkotietokanta toi kirjaston kokoelmatietokannan myös yleisön ulottuville.


title: Urheilumuseon kirjasto

text: Vuonna 2015 toteutetun organisaatiouudistuksen myötä alkuperäisestä nimestä Suomen Urheilukirjasto on luovuttu ja sen sijaan käytetään nimeä Urheilumuseon kirjasto.


title: Urheilumuseon kirjasto

text: Kirjaston kokoelmiin kuuluu noin 30 000 nidettä ja yli tuhat lehtinimekettä. Kirjaston kokoelmien painopisteitä ovat urheiluhistoria, olympiakirjallisuus, hakuteokset sekä urheilujärjestöjen ja -seurojen historiat ja historiikit. Kotimaista urheilukirjallisuutta ja -lehtiä kirjaston kokoelmissa on 1800-luvulta alkaen. Kirjastoon tilataan noin 150 koti- ja ulkomaista urheilulehteä, kuten L’Équipe, Kicker ja Sports Illustrated.


title: Urheilumuseon kirjasto

text: Kirjakokoelmia kartutetaan ostoilla, lahjoituksilla ja vapaakappaleilla. Merkittäviä lahjoituksia kirjaston kokoelmiin ovat tehneet muiden muassa Lauri "Tahko" Pihkala, Pirjo Häggman, Urho Kekkonen sekä Helge Nygrén.


title: Urheilumuseon kirjasto

text: Vuodesta 2009 alkaen kirjasto on digitoinut urheiluhistoriallisesti arvokkaita kotimaisia lehtiä ja kirjoja tekijänoikeuksien rajoissa. Digitoidut aineistot ovat PDF-muodossa saatavilla kirjaston kotisivuilla. Saatavilla on muun muassa Urheilulehtiä vuosilta 1898–1905 ja Jääkiekkokirjoja 1961–1977.


title: Urheilumuseon kirjasto

text: Keskeinen osa kirjaston toimintaa on vuonna 1986 perustettu tietopalvelu. Tietopalvelu vastaa pieniin tietopalvelukysymyksiin veloituksetta ja laajempiin korvausta vastaan. Tekstien ja tilastojen tuottaminen erilaisiin julkaisuihin ja urheiluhistoriallisin teoksiin on merkittävä osa tietopalvelun toimintaa. Vuodesta 1992 alkaen tietopalvelu on myös tuottanut Suomen olympiajoukkueen viralliset esitteet.


title: Urheilumuseon kirjasto

text: Keskeinen osa tietopalvelun toimintaa on vuodesta 1985 alkaen viikoittain julkaistu maksullinen Artikkelipalvelun nimeä kantava artikkelijulkaisu. Erityisesti median tausta-aineistoksi soveltuvat julkaisut käsittelevät ajankohtaisia koti- ja ulkomaisia urheilutapahtumia. Kukin artikkelijulkaisu sisältää myös aihetta käsitteleviä tilastoja.


title: Kaustisen musiikkilukio

text: Kaustisen musiikkilukio on valtakunnallinen, musiikkiin painottunut erikoislukio. 1976 perustetussa, Kaustisen keskustassa sijaitsevassa lukiossa on opiskelijoita noin 150. Lukion järjestämässä musiikin opetuksessa on mukana Keski-Pohjanmaan konservatorio, Keski-Pohjanmaan ammattikorkeakoulu ja Ala-Könni-opisto.


title: Kaustisen musiikkilukio

text: Kaustisen musiikkilukio perustettiin vuonna 1976, ja sen rehtorina toimi pitkään Taina Lehtonen. Nykyinen rehtori on Ilona Salomaa-Uusitalo. Vuonna 2006 ilmestynyt kirja Jotain sopivasti toisin kertoo koulun historian 30 vuoden ajalta, ja koulun 40-vuotisjuhlan yhteydessä vuonna 2016 ilmestyi verkkojulkaisu Kaustisen musiikkilukion jättää jäljen.


title: Kaustisen musiikkilukio

text: Kaustisen musiikkilukiossa voi suorittaa lukio-opinnot ja ylioppilastutkinnon. Musiikkiaineet painottuvat koulun tuntijaossa: musiikkilukiolaisen opinto-ohjelmassa lukion suorittamiseen vaadittavista 75 kurssista vähintään 13 on musiikkikursseja. Musiikkilukio antaa yleissivistystä ja jatko-opintokelpoisuuden. Koulussa on myös yleislinja. Lisäksi siellä voi suorittaa kansainvälisen liiketoimintalinjan ja urheiluvalmennuksen opintoja.


title: Kaustisen musiikkilukio

text: Kaustisen musiikkilukiossa voi opiskella klassista, kevyttä ja kansanmusiikkia harrastaen tai ammattia varten. Henkilökohtaisen soitin- ja lauluopetuksen sekä musiikinhistorian ja teorian opintojen ohella tarjolla on esimerkiksi orkesteri, kuoro, bänditoiminta, muut soitin- ja lauluryhmät, musiikkiteatteri, tanssi, musiikkiteknologia, sävellys ja sovitus. Musiikin opetus on ilmaista, ja soittotunteja pidetään aamusta iltaan muiden oppituntien ohella.


title: Kaustisen musiikkilukio

text: Koulussa on runsaasti tilaisuuksia, joissa voi kuulla musiikkia kaikista genreistä: Kinon bändikonsertit, Kamarimusiikkikimarat, Oppilaskonsertit, Taiteiden yö, Hyvää tekevä konsertti, Jazz-illat, Joulukonsertti, Musiikkilukion ilta Kaustisen kamarimusiikkiviikolla, Pääsiäismusiikki, musiikkiteatteriproduktiot ja lisäksi esiintymiset Kaustinen Folk Music Festival -kansanmusiikkijuhlilla.


title: Kaustisen musiikkilukio

text: Musiikkilukion opiskelijat, opettajat ja muu henkilökunta toimivat monin tavoin yhdessä tiimeissä ja toimikunnissa. Tiimin puheenjohtajana toimii opettaja (paitsi oppilaskunnan hallituksessa, jonka puheenjohtaja on opiskelija), ja muut jäsenet ovat opiskelijoita eri vuosikursseilta. Kullakin tiimillä ja toimikunnalla on jokin selkeä vastuualue, jota se kehittää ja uudistaa. Tiimi keskustelee, ideoi ja tekee työtä yhdessä.Tiimit ovat pysyvämpiä kuin toimikunnat, jotka perustetaan lyhytkestoisempia tehtäviä varten. Projektiluonteisissa toimikunnissa on mukana opettajia, opiskelijoita ja muuta henkilökuntaa.


title: SUE CD 2

text: Sue CD 2 on vuonna 1997 ilmestynyt Sue-lehden kokoelmalevy. "Sue CD 2" on toinen osa lehden julkaisemaa Sue-kokoelmalevyjen sarjaa.


title: Puotilan kappeli

text: Puotilan kappeli on kivikirkko Puotilassa, Vartiokylän kaupunginosassa Helsingissä. Rakennus valmistui vuonna 1859 viljamakasiiniksi ja muutettiin kirkoksi vuonna 1963.


title: Puotilan kappeli

text: Kivirakenteinen kappeli toimi viereisen Puotinkylän kartanon viljamakasiinina valmistumisvuodestaan 1859 alkaen. Kartano siirtyi Helsingin kaupungin omistukseen vuonna 1933 ja liitettiin Helsinkiin vuoden 1946 alueliitoksessa. Helsingin evankelisluterilaiset seurakunnat ostivat viljamakasiinin kaupungilta vuonna 1959 ja se vihittiin kirkoksi vasta toisena pääsiäispäivänä 15. huhtikuuta 1963. Rakennuksen valmistumisvuodesta muistuttaa kiveen hakattu vuosiluku Puotilantielle antavan seinän ylimmässä kivessä. Rakennus on kaksikerroksinen ja siinä on goottilaistyyliset ikkunat. Kappelin nykyiset urut ovat tyyliltään suomalaista varhaisromantiikkaa ja ne valmistuivat vuonna 2005. Uruissa käytetään mekaanista kaksivartista soittokoneistoa. Kappelin vieressä on samanlaisista kivistä rakennettu paikallisten perunakellariksi kutsuma varastorakennus, joka nykyisin on Vartiokylän seurakunnan kerhotila.


title: Puotilan kappeli

text: Kansantarinan mukaan amiraali Carl Olof Cronstedt piileskeli viljamakasiinissa Viaporin antautumisen jälkeen, sillä antautumisen jälkeen hän oli pahasti epäsuosiossa. Cronstedt on syntynyt Puotinkylän kartanossa, jonka hänen isänsä omisti tuolloin. Tarina ei kuitenkaan pitäne paikkaansa, koska makasiini valmistui vasta kymmeniä vuosia Cronstedtin kuoleman jälkeen.


title: Puotilan kappeli

text: Kappeliksi vanha makasiini muutettiin 1960-luvun alussa. Kirkoksi rakennus vihittiin 15. huhtikuuta 1963. Suunnittelija oli arkkitehti Tarja Salmio-Toiviainen. Kappeli on yksi Helsingin ja Suomen suosituimmista vihkikirkoista. Kappelissa on 155 istumapaikkaa.


title: Puotilan kappeli

text: Alttarilla on Eino Räsäsen käsialaa oleva veistos "Ristiinnaulittu" ja kuori-ikkunassa Tarja-Salmio-Toiviaisen tekemä lasimaalaus "Pääsiäisaamu"


title: Guranin kieli

text: Guranin kieli (myös "gorani") on Iranissa ja Irakissa puhuttava iranilainen kieli. Sen puhujat asuvat Iranin Zagrosvuorten keskiosassa Kermānšāhin pohjois- ja länsipuolella sekä Irakissa Mosulin pohjoispuolella. Guraninkielisiä saarekkeita ympäröi kurdinkielinen alue.


title: Guranin kieli

text: Gurani kuuluu iranilaisten kielten luoteisryhmään. Sen lähin sukukieli on kurdi, jonka murteena sitä on toisinaan pidetty.


title: Guranin kieli

text: Kieli toimii yhteisön suullisen kanssakäymisen välineenä. 1700–1800-luvuilla sitä käytettiin kirjakielenä Ardalanin hallitsijoiden hovissa. Guraniksi on laadittu myös uskonnollista kirjallisuutta ja julkaistu kansanperinnekokoelmia.


title: FC Venus – Made in Germany

text: FC Venus – Made in Germany on saksalainen elokuva vuodelta 2006 ja se on uudelleenfilmatisoitu suomalaisesta elokuvasta FC Venus. Elokuvan ohjasi Ute Wieland.


title: Sue Compilation Vol. 1

text: Sue Compilation Vol. 1 on vuonna 1996 ilmestynyt Sue-lehden kokoelmalevy. "Sue Compilation Vol. 1" on ensimmäinen osa Sue-lehden julkaisemaa Sue-kokoelmalevyjen sarjaa.


title: Katalonialaiset ihmistornit

text: Ihmistornit ovat Espanjassa Katalonian alueella suosittu perinne, jossa ryhmä ihmisiä muodostaa tornin nousemalla toinen toistensa päälle kerroksiksi. Korkeimmissa rakennelmissa voi olla 11 tai 12 kerrosta. Harrastajat muodostavat kerhon, jonka jäsenet harjoittelevat ja kilpailevat toisia kerhoja vastaan yleensä sunnuntaisin pidettävissä kokoontumisissa. Torniharrastus on erityisen suosittua Tarragonan alueella.


title: Katalonialaiset ihmistornit

text: Tornin rakentamisessa kerhon vahvimmat jäsenet muodostavat sen perustan, ja kevyimmät nousevat korkeimmille osille. Kaksi viimeisintä kerrosta tekevät yleensä lapset, jotka nykyisin käyttävät kypärää. Rakennettavat tornit voivat olla eri muotoisia, esimerkiksi "3 de 9", tarkoittaa että tornissa on yhdeksän kolmen ihmisen muodostamaa kerrosta. Erilaisilla muodostelmilla on erilainen vaikeusaste. Torni hyväksytään vasta kun se on rakennettu ja purettu järjestelmällisesti ilman kaatumista. Tornien kaatumiset ovat varsin yleisiä, mutta vakavia loukkaantumisia sattuu niissä harvemmin.


title: Katalonialaiset ihmistornit

text: Vuonna 2010 ihmistornit pääsivät Unescon aineettoman kulttuuriperinnön luetteloon. Tornit esiintyivät myös Barcelonan vuoden 1992 kesäolympialaisten avajaisissa.


title: Katalonialaiset ihmistornit

text: Tornien rakentaminen on ilmeisesti keskiaikainen perinne, joskin ensimmäiset dokumentit niistä on 1700-luvun alusta.


title: La Patum

text: La Patum on Bergan kaupungissa Kataloniassa vuosittain vietettävä juhla, jolla on keskiaikaiset juuret. Se on ollut vuodesta 2005 lähtien Unescon aineettoman kulttuuriperinnön luettelossa.


title: La Patum

text: Juhlaa vietetään vuosittain helluntaina. Ajankohta on sidottu vuosittain kirkolliseen kalenteriin ja määräytyy pääsiäisen mukaan. Tavallisesti sitä vietetään touko-kesäkuussa. La Patum kestää keskiviikosta sunnuntaihin.


title: La Patum

text: Juhlan keskeisintä sisältöä ovat sen erilaiset hahmot, kuten Plens tai Guita, jotka esittävät tanssin tai muun tapahtuman kaupungin pienellä keskusaukiolla. Hahmojen lisäksi juhlassa käytetään paljon ilotulitteita, jotka on kiinnitetty hahmoihin. Yleisö täyttää aukion ja osallistuu juhlaan hahmojen ympärillä. Kaikki La Patumin juhlatapahtumat ovat yleisölle ilmaisia.